Бош саҳифаЯнгиликларИнсонларнинг дарду ташвишларини ўйлаб яшаш – одамийликнинг энг олий мезонидир\nИнсон ҳаётга бир марта келади, бахтли яшашни истайди ва унинг бунга тўла ҳаққи бор. Халқимизнинг ҳуқуқий демократик давлат ва адолатли фуқаролик жамияти қуриш йўлидаги эзгу саъй-ҳаракатларидан кўзланган мақсад-муддао ҳам аслида шу: бугунги кунимиз кечагидан, эртамиз бугунги кунимиздан кўра бахтли ва фаровон бўлишига эришиш. Ана шундай улуғ ва хайрли мақсадларимизнинг рўёбга чиқиши кўп омил ва мезонларга боғлиқ. Аммо уларнинг ичида ҳаётимизда адолатни қарор топтириш энг зарурий шарт ҳисобланади. Зотан, ижтимоий адолат таъминланган давлатда халқнинг бунёдкорлик салоҳияти, яратувчанликка интилиши ва иштиёқи ҳосил бераверади. Шу маънода мустақил Ватанимиз тарихида, халқимиз ҳаётида яна бир янги давр, янги тараққиёт босқичи бошланди, дейишга барча асосимиз бор. Стратегик мақсадларимиз аниқ ва равшан – демократик, инсонпарвар давлат қуриш, эркин фуқаролик жамиятини ривожлантириш, Ватанимиз иқтисодий қудратини юксалтириш, пировардида, халқимизни ҳаётдан рози қилиш, унинг янада фаровон яшаши учун барча шарт-шароитни яратиш. Бундай юксак марраларга халқ билан мулоқот қилиб, одамларнинг ичига кириш, уларнинг дарду ташвишлари билан яшаш, инсон манфаатларини таъминлаш орқалигина эришиш мумкин. Бинобарин, Президентимиз Шавкат Мирзиёев халқ билан фаол ва очиқ мулоқот олиб бориш, жисмоний ва юридик шахслар мурожаатлари билан ишлаш борасида асос солган янги тизим – Халқ қабулхоналари институти ижтимоий адолатни таъминлаш борасида ўзбекона ҳаёт фалсафаси ва миллий давлатчилик мактабига хос барҳаёт анъаналарнинг янги тараққиёт босқичи бўлиш билан бирга, мамлакатимизни ҳар томонлама ривожлантириш йўлидаги стратегик мақсадларга эришишнинг қудратли воситасига айланмоқда. Кенгашли тўй тарқамас\nХалқимизда эзгу бир анъана бор: ҳар қандай ишни бошлашдан аввал маслаҳат қилинади. Бунда кайвони-ю кексалардан, ёшлардан ҳам фикр сўралади. Турли мулоҳазалар тингланади, муносабатлар ҳисобга олинади. Ҳар бир қараш, таклиф чуқур муҳокама қилинади – дўппини бошдан олиб қўйиб, атрофлича кенгашилади. Ақл – тарози, кўнгил қози бўлади: кўриладиган тадбирнинг фойдаси ва зарари тарозига қўйилиб, обдон тортилади. Ақлли тадбирлар тақдирга мос келади: энг тўғри қарор, адолатли ечим ана шундай муҳокамалар асносида танланади. Бу – ҳақиқат баҳсларда туғилади, дегани. Бундай қадриятлар йўқ жойдан ўз-ўзича пайдо бўлиб қолмаган, албатта. Зеро, ҳар қайси халқ ёки миллатнинг тафаккури, турмуш тарзи, маънавий қадриятлари аниқ табиий, тарихий ва ижтимоий омиллар негизида вужудга келади, ривож топади. Шу маънода жамоа бўлиб яшаш туйғуси халқимиз учун умр қоидасига айланиб кетгани бежиз эмас. Яъни, заминимизда истиқомат қиладиган одамларнинг бир оила, бир маҳалла, бир халқ бўлиб яшаши объектив зарурат – табиатнинг ўзи, ҳаётнинг ўзи бизни шу руҳда тарбиялаган. Бундай ҳаёт тарзи, табиийки, ўзаро мулоқотга, мулоқот эса қизғин муҳокама – кенгашга, ҳар бир масалада адолатли ва оқилона ҳукмга йўл очади. Халқимиз бундай қадриятларга асосланиб, аввало, ижтимоий адолатга интилиб келган. Куч – адолатда\nСоҳибқирон бобомиз Амир Темур куч-қудрат адолат, ҳамжиҳатлик ва ҳамкорликда мужассам эканини англаб-англатиб яшаган. У зотнинг давлат муҳрида битилган “Куч – адолатда” ҳикмати ҳақиқатпарварлик ва ростлик инсон кучига куч қўшиши, ўз навбатида, кучли шахс ҳамиша ҳақгўй бўлишини англатади. «Одамий эрсанг, демагил одами, ониким, йўқ халқ ғамидин ғами» ҳикматини ҳаёт қоидасига айлантирган Алишер Навоий ҳам, «Бори элга яхшилиғ қилғилки, мундин яхши йўқ», дея тақдир ва тадбирни бирлаштирган Заҳириддин Муҳаммад Бобур ҳам оддий одамлар билан доимий мулоқот қилиб, уларни қийнаётган муаммоларни ҳал этишни олий мақсад, ҳаёт мазмуни, деб билган. Бу борада неча-неча авлодларга ўрнак ва ибрат бўларли буюк мерос қолдирган. Президентимиз Шавкат Мирзиёев асос солган халқ билан мулоқот, мурожаатлар билан ишлаш бўйича янги тизим, Халқ қабулхоналари институти ўзбек давлатчилик мактабига мансуб адолатпарварлик, ҳақиқатни амалда таъминлаш борасидаги ана шундай улуғ анъаналар илдизларидан қувват олади. Давлатимиз раҳбари бугун куйиб-ёниб барчамизни халқ қалбига қулоқ солишга, одамларнинг дард-ташвишларини астойдил тинглашга, муаммоларини ҳал этишда амалий ёрдам беришга даъват этаётгани, бу борада айрим катта-кичик амалдорларнинг онгида тошдай қотиб қолган эскича қарашларни таг-томири билан қўпориб, унинг ўрнига халқ талаб ва истаклари асосида ишлаш принципларини ҳаётимизда чуқур жорий қилишга қатъият билан ҳаракат қилаётгани буюк шоиримиз айтганидек, қучоқ очиб халқ ичига бориш, унинг армонларини ушалтириш, орзуларини рўёбга чиқаришдек улуғ мақсадларга қаратилган. Раҳбарларга халқнинг ўзи баҳо беради\n2016 йил 24 сентябрда Ўзбекистон ҳукумати порталида Бош вазирнинг виртуал қабулхонаси очилиши мурожаатлар билан ишлаш тизимини бугунги шиддатли XXI аср талабларига мос ҳолда такомиллаштириш имконини берди. Ҳукумат раҳбари билан оддий одамлар ўртасида ҳеч қандай воситачиларсиз тўғридан-тўғри мулоқот йўлга қўйилди. Шу боис ҳам мазкур виртуал қабулхона ишга тушган куниёқ мамлакатимизнинг турли жойларидан мингга яқин ариза, шикоят ва таклифлар келиб тушди. Кўп ўтмай, барчамиз гувоҳ бўлдикки, аксарият муаммоларни нисбатан қисқа вақт ичида самарали, энг муҳими, қонун доирасида ҳал қилса бўлар экан. Бунинг учун хоҳиш ва ирода, ҳаётдаги ўткир муаммоларга тик қарай олиш, уларни бартараф этишнинг таъсирчан йўлларини топиш талаб этилади. Ҳар қандай давлат раҳбари ҳам адолатсизлик ҳолатлари, халқни қийнаб келаётган оғир муаммоларни рўй-рост кун тартибига қўйиб, «энди, келинглар, вазият шундай экан, дея қўл қовуштириб ўтирмасдан ана шу камчиликларни бартараф этайлик», деб, бунда аввало ўзи ўрнак ва намуна бўлиб, жон-жаҳди билан бу ишга киришавермайди. Бунинг учун инсонда катта юрак, ўз халқи, ўз Ватани тақдири учун масъулият ва жавобгарликни чуқур ҳис этиш туйғуси кучли бўлиши керак. Виртуал қабулхона очилгунга қадар ҳам мамлакатимизда давлат органларининг «Ишонч телефони», Ягона интерактив давлат хизматлари портали мавжуд эди. Бу соҳада махсус “Жисмоний ва юридик шахсларнинг мурожаатлари тўғрисида”ги қонун қабул қилинган. Лекин, минг афсуски, бу қонун амалда тўла ишламаганини, унинг ижросини назорат қилиш ўз ҳолига ташлаб қўйилганини, аниқроғи, бу масалага иккинчи даражали бир иш сифатида қаралганини бугун очиқ тан олишга мажбурмиз. Давлатимиз раҳбари Конституциямиз қабул қилинганининг 24 йиллигига бағишланган тантанали маросимдаги маърузасида инсон манфаатларини таъминлаш учун, аввало, одамлар билан мулоқот қилиш, уларнинг дарду ташвишлари, орзу-ниятлари, ҳаётий муаммо ва эҳтиёжларини яхши билиш кераклигини таъкидлар экан, халқимиз дилидаги, жамиятимиздаги оғриқли бир муаммони кун тартибига қўйди: «Биз кейинги пайтда одамлар билан мулоқот қилишни унутиб қўйдик. Уларнинг ичига кириб, очиқ ва самимий гаплашиш, дардини эшитиш фаолиятимизда, афсуски, охирги ўринга тушиб қолди». Шу боис яқин-яқингача аксарият одамлар ўзи яшаётган ҳудудлардаги маҳаллий ҳокимият идоралари раҳбарларини, вазирларни деярли танимасди. Яшириб нима қилдик: кўпчилик катта-кичик раҳбару мутасаддилар олдига арз қилиб икки-уч марта қатнаган одамга «ёзувчи», «аризабоз», «иғвогар» тарзида бошқача кўз билан қарар эди. Албатта, ҳар қандай жамиятда бўлди-бўлмади ишга дарров шикоят ёзадиганлар топилади. Бироқ ора-чора учраб турадиган бундай кимсалар касрига қолган одамларнинг шикоятларини ҳам эътиборсиз қолдириш – жамиятда муаммоларнинг илдиз отиб кетишига сабаб бўлиши аниқ-ку! Ахир кимдир умид билан ҳоким ё вазирнинг олдига борса-ю, қабулига кира олмаса, эшигида ҳафталаб-ойлаб сарғайса, шундан сўнг қўли бирор ишга борадими? Ёшлар-чи? Улар билан ҳеч ким гаплашмаса, кўнглида нима гапи бор – қизиқмаса, уларни ўз «тарбияси»га олишни пойлаб ўтирган сохта тарбиячи, «ҳожатбарор»лар камми?! Агар биз бугун ёшларимиз, фарзандларимиз тарбияси билан ўзимиз шуғулланмасак, уларнинг қалбига қулоқ тутмасак, бу иш билан хорижда қармоқ ташлаб ўтирган бошқалар шуғулланади. Бу – ҳаётий ҳақиқат. Уни ортиқча исботлаб ўтиришга ҳожат йўқ. Яқин-яқингача «Ишонч телефони» ёки Ягона интерактив давлат хизматлари порталига юборилган мурожаатлар аксарият ҳолларда яна келган жойига – қуйи бўғиндаги идора ва раҳбарларга қайтариб юбориларди. Бу мурожаат янада пастга – яқинда ишга олинган ва тажрибасиз ходимнинг чекига тушгач, аҳволни ўзингиз тасаввур қилаверинг. Аҳоли қуйи бўғиндаги айрим раҳбарлар қилмишидан арз қилса-ю, бу мурожаат кўриб чиқиш учун яна уларнинг ўзига бориб тушса, оддий фуқаро додини кимга айтиши, қайси остонага бош уриб бориши керак? Ахир у амалдордан ош-нон сўраётгани йўқ-ку! Унинг талаби, хоҳиш-истаклари жуда оддий, ҳаётий талаблар. Энг муҳими, аксарият ҳолларда улар ҳақли ва адолатли талаблар. Сув томиб-томиб тошни емиради ё занг аста-секин ҳар қандай мустаҳкам пўлатни ҳам чиритади. Шу маънода аҳоли мурожаатлари ўз вақтида қонуний ва самарали ҳал қилинмаса, улар йиғилиб-йиғилиб, ўткир ижтимоий-иқтисодий муаммоларни келтириб чиқариши мумкинлигидан кўз юмиб бўлмайди. Мурожаат, ариза, шикоят нима ўзи? Бу – халқ, жамият қандай нафас олаётганини яққол намоён этадиган қайсар индикатор. Шавкат Мирзиёев Тадбиркорлар ва ишбилармонлар ҳаракати – Ўзбекистон Либерал-демократик партиясининг VIII съездидаги «Демократик ислоҳотларни изчил давом эттириш, халқимиз учун тинч ва осойишта, муносиб ҳаёт даражасини яратиш – барқарор тараққиёт кафолатидир» номли маърузасида «халқ давлат органларига эмас, балки давлат органлари халқимизга хизмат қиладиган вақт келди. Бундан кейин жойлардаги раҳбарлар фаолиятига биринчи навбатда улар бошқараётган ҳудуддаги аҳолидан тушаётган мурожаатлар сони, уларнинг халқ ичида юриши, мавжуд муаммоларнинг амалий ечимига қараб баҳо берилади. Қисқа қилиб айтганда, раҳбарларга халқнинг ўзи баҳо беради», деб таъкидлади. Президентимиз Конституциямиз қабул қилинганининг 24 йиллигига бағишланган тантанали маросимда 2017 йилни юртимизда Халқ билан мулоқот ва инсон манфаатлари йили, деб эълон қиларкан, «давлат органларининг фуқаролар билан ўзаро муносабатлари юзасидан ёндашувни тубдан қайта кўриб чиқиш зарур. Бу борада аҳоли билан доимий мулоқот қилиш, уларни қийнаётган муаммоларни ҳал этишнинг янги механизмлари ва самарали усулларини жорий этишимиз даркор», деб уқтириб ўтди. Мана, кўп ўтмай, халқимиз бу ғоя ва ташаббусларнинг амалий натижаларини ўз ҳаётида кўрмоқда, сезмоқда: давлатимиз раҳбари барчага ўрнак кўрсатиб, ҳудудларга сафарлари давомида чекка қишлоқ ва овулларгача кириб бориб, ижтимоий соҳа объектлари, оддий одамлар хонадонларида бўлиб, юзага келган реал вазият, аҳолининг турмуш шароити билан яқиндан танишмоқда, муаммоларни бартараф қилиш бўйича тегишли кўрсатмалар бермоқда. Бугун Олий Мажлис Қонунчилик палатаси депутатлари, сенаторлар, давлат органлари раҳбарлари ва масъул ходимлари ҳам жойларга чиқиб, асл ҳолатни ўрганмоқда, мавжуд хато ва камчиликлардан келиб чиқиб, ўз фаолиятини таҳлилий-танқидий кўриб чиқишга уринмоқда. Барча даражадаги ҳокимлар, прокуратура ва ички ишлар органлари раҳбарларининг халқ олдида ҳисобот бериш тизими жорий этилди. Бу учрашувлардан дастлабки хулосалар нима? Аввало, одамлар онгида мудраб ётган тафаккур уйғонмоқда, тадбиркорлик ва бунёдкорлик иштиёқи янада кучаймоқда. Улар ўз фикр-мулоҳазалари, ўйлари, дард-ташвишлари, орзу-армонлари ҳатто Президент даражасида қизиқ, муҳим ва аҳамиятли эканини англаб етмоқда. Бугун барчамиз амин бўлдикки, жамиятимиздаги асосий муаммо ва камчиликлар қуйи бўғинда – пастда. Илдизлари соғлом дарахт кўкка бўй чўзиб, ҳосил берганидек, ислоҳотлар ҳам қуйи босқичларда натижа берса, бирники мингга, мингники туманга татийверади. Энди бир идорада раҳбар бўлишнинг моҳият-мақсади – масалаларни қоғозда ҳал этиш ёки фақат рақамлардан иборат ҳисоботлар тўлдириш эмас, балки ҳаётнинг мавжуд аччиқ ҳақиқатларига юзма-юз келиб, реал воқеликнинг шиддатли тўлқинида ёниб-куйиб ишлаш эканини барча тўла тушуниб олиши керак. Яна бир масала: хориждаги ва ичкаридаги айрим «дўст»ларимиз Виртуал қабулхона ташкил этилгач, «бу тизим Президент сайловидан сўнг ўз-ўзидан унутилади», деб «башорат» қилган, буни ҳатто сайловолди «пиар»и тарзида талқин этган ҳолатлар ҳам учради. Бироқ амалда бунинг тамомила акси бўлди. Президент Шавкат Мирзиёев бир ишни бошладими, охирига етказиш учун барча имкониятни ишга солиши, ўзини ҳам, ўзгаларни ҳам бирдай тер тўкиб меҳнат қилишга мажбур қилиши, ишламаганга қўймаслиги, якунда, бир кун келиб, барча раҳмат айтиши – буларнинг барини халқимиз, жамоатчилигимиз яхши билади. Билмаганлар билиши керак бўлган ҳақиқат оддий: давлатимиз раҳбари бу соҳада наинки бугун ёки эртанги кун учун мўлжалланган, балки узоқ истиқболда мамлакатимизда барча тармоқдаги муаммоларни тез ва самарали ҳал қилишнинг янги ва замонавий механизмини ҳаётимизда татбиқ этмоқда. Бу бир-икки йиллик мақсад эмас, ижтимоий адолатни ҳаётда таъминлашнинг узоқ йиллик стратегиясидир. Пухта, аниқ ва амалий механизм\nПрезидентимизнинг 2016 йил 28 декабрда қабул қилинган «Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида»ги фармонига мувофиқ Ўзбекистон Республикаси Президенти девонида Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати, Президент девони ишлар бошқармасининг Фуқаролар қабулхонаси негизида Президентнинг Халқ қабулхонаси, Қорақалпоғистон Республикаси, вилоятлар ва Тошкент шаҳрида, ҳар бир туман ва шаҳарда Президентнинг Халқ қабулхоналари, Президентнинг виртуал қабулхонаси ташкил этилди. Мазкур тузилмалар бир-бири билан узвий боғлиқ ҳолда ишлайди. Бунда Виртуал қабулхонанинг ишлаш шакли ва услуби ўзгармаган: мурожаатларни 0-800-210-00-00 ёки 10-00 қисқа рақамларига қўнғироқ қилиш, pm.gov.uz манзилидаги махсус мурожаат шаклини тўлдириш орқали юбориш мумкин. Мамлакатимизнинг барча туман ва шаҳарларида Халқ қабулхоналари ҳафтада беш кун 9.00 дан 18.00 гача танаффуссиз фаолият кўрсатади. Барча Халқ қабулхоналари ягона андоза ва тартиб бўйича ишлайди, ҳамма бўғиндаги қабулхоналар бир хил мавқега эга, яъни, улар Президентнинг ҳудудлардаги вакиллиги ҳисобланади. Айни пайтда Халқ қабулхоналари жойлардаги энг замонавий биноларда иш бошлади. Бу ерда жисмоний ва юридик шахслар учун қулай шарт-шароитлар яратилган. Жумладан, кутиш ва фуқароларни қабул қилиш заллари, иш кабинетлари, Она ва бола, тиббиёт хоналари мавжуд. Қабулхоналар ҳуқуқий адабиётлар, зарур маълумотлар ва ахборот технологиялари билан таъминланган. Энг муҳими, улардаги муҳит, имкониятлар, шарт-шароит, мутасаддилар муомаласи одамлар руҳиятига, кайфиятига таъсир қилади. Аслида ҳам мамлакатимизда олиб борилаётган барча ислоҳотдан мақсад – одамларни ҳаётдан рози қилиш эмасми? Президентимиз Қорақалпоғистон Республикаси, Хоразм, Сурхондарё, Қашқадарё вилоятлари ва Тошкент шаҳридаги Халқ қабулхоналари фаолияти билан бевосита танишар экан, ташкилий жиҳатларга юқори баҳо берди. Энди уни мазмунан бойитиш, ички маданиятни мустаҳкамлаш зарурлигини, ҳокимлар, прокурорлар, ички ишлар бошқармалари бошлиқлари ва бошқа мутасадди раҳбарлар бу ерда халқ билан мулоқот қилиши, ҳар бир мурожаат ўз ечимини топиши, адолат таъминланаётганини одамлар сезиши, бир сўз билан айтганда, бу масканда адолат овози жаранглаб туриши кераклигини таъкидлади. Нима учун давлатимиз раҳбари бу жиҳатларга қайта-қайта эътибор қаратмоқда? Чунки Халқ қабулхонасига кириб келаётган фуқаро учун ҳеч қандай тўсиқ бўлмаслиги лозим, у фикрини, таклиф ва мулоҳазалари, муаммоларини очиқ-ойдин айта олиши керак. Сансоларлик, қўрқув, ҳадик бўлмаслиги керак. Рост-да, илгари одамлар бирор давлат идорасига шикоят кўтариб борса, аввало, мутасаддиларга «гапи ўтади»ган одам изларди. Бирор раҳбар ёки мутасадди унга «Шикоятингни ўрганишдан бошқа ишим йўқми?» каби иддаоларни айтса-ку, ўзини худди айбдордай ҳис қиларди. Беихтиёр елкаси қисилиб, боши хам бўларди. Йўқ, бугун вазият мутлақо бошқача. Халқ қабулхоналари – халқимизнинг ўз уйи, нажот маскани. Бу ерда фуқаролар ва тадбиркорлар доимо очиқ чеҳра билан кутиб олинади. Одамлар, чин маънода, ортида суянч тоғи борлигини ҳис қилмоқда. Бу олдинги тасаввур ва тушунчалардаги каби таниш-билишчилик, қариндош-уруғчилик эмас, балки барча масалани қонун доирасида кўриб чиқиш, ҳал қилиш дегани. Мурожаатларнинг синчиклаб ўрганилиши ва амалий ҳал қилиниши тинчлик-осойишталик, тараққиёт ва фаровонлик ҳаётимизда барқарор бўлишида ниҳоятда катта аҳамиятга эга. Шу ўринда Халқ қабулхоналарида мурожаатлар билан ишлаш тартиби ҳақида ҳам қисқача маълумот бериб ўтсак, фойдадан холи бўлмайди. Халқ қабулхоналари ва Виртуал қабулхона ходимлари мурожаатларни қабул қилади, рўйхатга олади, расмийлаштиради, таҳлил қилади, Мурожаатларнинг ягона классификаторига мувофиқ уларни кўриб чиқишга ваколатли бўлган давлат ва хўжалик бошқаруви органларини белгилайди. Мурожаатларга оид маълумотлар «Ўзбекистон Республикаси Президентининг Виртуал қабулхонаси» ахборот тизимига киритилади. Халқ қабулхоналарида мурожаатлар оғзаки, ёзма ва электрон шаклда шахсан ёки почта орқали қабул қилинади. Аризачи шахсан мурожаат қилганда, навбат бўйича тартиб рақамини олади. Сўнг кутиш залида Халқ қабулхонаси ходими чақиришини кутади. Аризачи чақирилгач, Халқ қабулхонаси ходими унинг аризасини текширади. Текшириш якунлари бўйича аризага рўйхат рақами берилади. Аризачиларга мурожаатларни расмийлаштиришда кўмаклашилади. «Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида»ги фармонда барча даражадаги Халқ қабулхоналари ходимлари Ўзбекистон Республикаси Президенти девонининг ходимлари ҳисобланиши белгилаб қўйилгани уларга объектив, холис ишлаш, мурожаатларни ўз вақтида ва сифатли кўриб чиқиш, адолатли қарорлар қабул қилишда катта имконият ва ваколатлар беради. Президент девонининг Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати мурожаатлар билан ишлаш устидан тизимли мониторинг ва назорат олиб боради. Бунда Халқ қабулхоналари фаолияти мунтазам ўрганиб борилади, уларнинг ишини янада такомиллаштириш, фуқаролар билан очиқ мулоқотларни кенгайтириш бўйича чора-тадбирлар кўрилади. Давлат ва хўжалик бошқаруви органларининг раҳбарлари, мансабдор шахслари, барча даражадаги ҳокимлар сайёр қабуллар, жумладан, Халқ қабулхоналарида ташкил этиладиган қабулларни мунтазам ўтказиб бориш билан бирга, Хизматга мурожаатлар билан ишлашга оид ўз ҳисоботини тақдим этади. Ўз навбатида Хизмат бу ҳисоботларни ўрганиб, мурожаатларни кўриб чиқиш билан боғлиқ ишлар сифатини, мурожаатлар кўриб чиқилаётганда аниқланган тизимли муаммоларни мунтазам таҳлил қилиб боради. Шунингдек, қоидабузарликлар ва муаммоларни фош этади, мурожаатларга асос бўлган сабаб ва шарт-шароитларни аниқлайди, уларни бартараф этиш мақсадида ҳуқуқни қўллаш амалиёти ва амалдаги қонун ҳужжатларини такомиллаштириш бўйича таклифлар тайёрлайди, Президентга давлат ва хўжалик бошқаруви органларининг мурожаатлар билан ишлаши ҳолати тўғрисида мунтазам ахборотлар тайёрлаб, киритади, мурожаатларда кўтарилаётган масалаларни акс эттириш мақсадида норматив-ҳуқуқий ҳужжатлар лойиҳаларини тайёрлаш ва экспертизадан ўтказишда иштирок этади. Буларнинг ҳаммасидан кўзланган асосий мақсад – ҳар бир мурожаатнинг ўз вақтида қонуний, самарали кўриб чиқилишини таъминлаш, аҳолини ўйлантираётган тизимли муаммо ва масалаларга ечим топиш. Мурожаат қилишнинг ҳам ўз маданияти бор\nҲаёт бор экан, инсон бор экан, муаммолар ҳам бўлиши табиий. Шу маънода мурожаатлар билан ишлаш ҳеч қачон кун тартибидан тушмайди. Албатта, одамзотни буткул рози қилиш имконсиз. Бироқ халқимиз якдил-ҳамфикр бўлса, муаммоларга тик қараб, уларни бир четдан ҳал қилишга киришсак, ишонинг, адолат ҳаётимизда тўла қарор топади, шикоятлар аста-секин камаяди. Яъни, адолат бор жойда шикоят бўлмайди. Шу боис ҳаётимиз ўзгариши учун, аввало, ўзимиз ўзгаришимиз керак. Ислоҳотни ҳар биримиз аввало ўзимиздан бошлашимиз керак. Аҳолининг ҳуқуқий онгини, хусусан, мурожаат маданиятини юксалтириш ҳам долзарб масала бўлиб турибди. Мурожаатлар ичида баъзан соғлом ақлга, оддий мантиққа тўғри келмайдиганлари ҳам учрайди. Ҳар қандай тараққиёт воситасидан, яратилган имкониятлардан эзгу ё ёвуз мақсадда фойдаланиш мумкин. Шу маънода, «Порталга ёзаман» ибораси фирибгарлик, кимнидир қўрқитиш, бирор мансабдорга таҳдид қилиш воситаси бўлиб қолмаслиги керак. Халқимиз бежиз «ўйнаб ёзсанг ҳам ўйлаб ёз», демайди. Бир ташкилотга хат битаётган одамда сўз масъулияти, фикр маданияти, маълумотлар учун жавобгарлик ҳисси бўлиши керак. Мурожаат қилувчилар ўз шикоят-аризалари Президент даражасида кўрилаётганини чуқур англаб етишлари лозим. Чунки барча шикоятчи ҳам ҳақ бўлавермайди: кимдир шошиб ё адашиб, масаланинг туб мазмунига етиб-етмай, ҳатто нотўғри маълумотлар билан ҳам арз қилади. Ҳар бир мурожаатни кўриб чиқиш, ўрганиш, таҳлил этишга вақт керак. Агар мурожаатларда кўтарилаётган масалалар муайян ҳудуд, одамлар, умуман, жамиятимиз учун фойдали, адолатли ва ўринли бўлса, нур устига нур. ...Давлатимиз раҳбари ҳаётимизда адолат янада мустаҳкам қарор топиши, ҳар бир ишнинг халқимиз билан бамаслаҳат амалга оширилиши, инсон ҳуқуқ ва манфаатларининг амалда таъминланишига хизмат қиладиган янги, замонавий тизим ишлаб чиқиб, уни амалиётга татбиқ этиш билан мустақил Ватанимиз тарихида янги даврга, тараққиётнинг янги босқичига асос солмоқда. Президентимизнинг «Инсонларнинг дарду ташвишларини ўйлаб яшаш – одамийликнинг энг олий мезонидир», деган ҳаётбахш сўзлари бугун Халқ қабулхоналарига кираверишда катта ҳарфлар билан ёзиб қўйилган. Халқ дарди-ташвишлари билан ёнаётган беором қалб тубидан отилиб чиққан бу ҳароратли сўзлар ўзининг, оиласининг, бутун эл-юртимиз, бугунги ва келажак авлодлар тақдирига бефарқ бўлмаган ҳар бир юртдошимиз учун ҳаётий аъмолга, эзгу вазифага айланиши шарт. Ўзбекистонимиз тараққиётнинг янада юксак чўққиларини забт этиши учун бугун ҳаётнинг ўзи барчамиздан Президентимиз атрофида янада жипслашиб, уйғоқ виждон билан яшашни, катта ғайрат ва шижоат билан ишлашни талаб қилмоқда. Бошқача яшашга ҳаққимиз йўқ. Бунга ҳаётнинг ўзи йўл қўймайди. Манба: uza.uz


Тушда бармок курса нимани билдиради туш табири\nVatanda.Com » Туш табири » Тушда бармок курса нимани билдиради\nТушда бармок курса нимани билдиради\nТушда бармоқ кўрса нимани билдиради\nТушдаги бармоқ- туш кўрувчига фарзанд, умр йўлдош, ота-она, мол-давлат, ҳайвон ва санъат, деб таъбир қилинади.\nТушдаги бармоқларни беш вақт намоз деб таъбир қилувчилар ҳам бор. Агар сиз бош бармоқникўрсангиз муҳокама ва уддабуронлик бўлади, кўрсаткич бармоқ эса нуфуз ва қудрат; ўрта бармоқ осойишталик ва ҳузур; номсиз бармоқ ҳаёт қувончи ва фаровонлиги; жимжималоқ бармоқ тижорат, касб ва илмий фаолиятни ифода этади.\nБундай бармоқлардаги ҳолат ва ўзгаришлар юқоридаги маънолар билан изоҳланади. Тушга чап қўлнинг бармоқлари ва оёқ бармоқлари неваралар ва жиянлар деб таъбир қилинади. Туш кўрувчи бармоқларни бир-бирига ўтказгани, қўл қовуштириб турганини кўрса муҳтожликда яшайди. Яъна бир қанча таъбирларда бармоқлар аскар, деб таъбир қилинса, тирноқлар қурол-яроғ ва душманлар бўлади.\nТушда қўлларига хино қўйгани кўриш, хино енмагани кўрган аёлни эри севмайди. Тушда бармоққа яра чиққанини кўриш сир ўғирлаш, ҳасад, адоват ва душманлик, эр-хотиннинг ўртасини бузиш деб таъбир қилинади.\nТушда Ёмон хид курса\nЁмон хид- кунгилсизлик...\nТушда Икона корса / Тушда Икона курса\nИкона манавият, олдиндан кора билиш, тавба-тазарру аломатидир....\nТушда Зумрад. курса\nТушда Зумрад. курса Ким тушида зумрадга еришганини курса у солих дустлар ёки......\nТушда бешик олгамими куриб ёки бешик ичида эканлигини курмоклик хайр-баракага ишорадир. Оила курмаган инсоннинг тушда бешик олганини ёки узига бешик берилганини куриш, турмуш куришдан далолат беради....\nТушда ТИПРАТИКOН курса\nТушда Анжир дарахти. курса\nТушда анжир дарахтини куриш яхшлик йулида собит турадиган, жамиятга куп пойдаси тегадиган кишига ишора....\nТушда Тарбиячи курса\nУнгда якинлардан ёрдам кутманг....\nТушда Юзпарда курса\nЮзпарда- мурод, иффат...\nТушда Кампир. курса\nКимки тушида кари хотининг ёш булиб, хушкайфиятда курса, унгидаги ишлари.....\nТушда Хаво кемаси, самалёт курса\nАгар тушда хаво кемасига учсангиз билингки хеч нарса мехнатсиз кулга кирмайди. Хаво кемаси тез учаётган ва нафас кайтаётган булса, унгда бирон иш учун таваккал килиб пул тикишдан ехтиёт булинг....


Режиссёр Квентин Тарантинонинг уйини тунаб кетишди\n18.12.2018 08:47 0 1175\nМашҳур голливуд режиссёри Квентин Тарантинонинг Лос-Анжелесдаги уйини тунаб кетишди, деб хабар бермоқда «Корреспондент.net».\nАйтилишича, тунда икки киши режиссёрнинг уйига дераза орқали кирган. Бу пайтда Тарантино уй ичида бўлган ва ўғриларга қаршилик кўрсатган. Шунга қарамай, ўғрилар қочиб кетишга муваффақ бўлишган. Улар режиссёрнинг уйидан заргарлик буюмлари ва бошқа буюмларни олиб кетишган.\nАйни дамда шаҳар полицияси ўғриларнинг шахсини аниқлаш учун Тарантинонинг уйига яқин бўлган кузатув камераларини текширмоқда.\nўғрилик Квентин Тарантино


17.07.2019 19:01 0 5424\nГулнора Каримова 2017 йил декабрь ойида Соғлиқни сақлаш вазирлиги суд-тиббий экспертизасидан ўтказилганда унда маълум бир сурункали касалликлар аниқланган. Бу ҳақда бугун, 17 июль куни ИИВ ҳузуридаги Жазони ижро этиш бош бошқармаси (ЖИЭББ) вакиллари журналистлар билан бўлиб ўтган очиқ мулоқотда маълум қилди, дея хабар бермоқда «Дарё».\nАхборот ва оммавий коммуникациялар агентлигида ўтган анжуманда ЖИЭББ Даволаш профилактика ёрдамини ташкиллаштириш бўлими бошлиғи Баҳодир Юсупов маҳкума Гулнора Каримовада ўтказилган тиббий текширувлар ҳақида ахборот берди.\n«Жазони ижро этиш муассасига келиб тушган ҳар бир шахс тиббий кўрикдан ўтказилади. Қон таҳлили натижалари ва бошқа турдаги тиббий кўриклар амалга оширилади. Маҳкума Гулнора Каримова ҳам шу каби текширувлардан ўтган. Каримова 2017 йил декабрь ойида Соғлиқни сақлаш вазирлиги суд-тиббий экспертизасидан ўтказилганда унда маълум бир сурункали касалликлар аниқланган. У 2019 йил 14 мартда 21-сонли жазони ижро этиш муассасига келиб тушганда ҳам тиббий кўрикдан ўтказилган. Гулнора Каримовада мавжуд бўлган сурункали касалликлар зўрайиб кетмаслиги учун бир қанча мутахассислар жалб қилинган. Жумладан, тиббий текширув жараёнларида эндокринолог, гастроэнтеролог каби 10 дан ортиқ шифокорлар ёрдамидан фойдаланилган. Бу шифокорлар бевосита Жазони ижро этиш бош бошқармасидаги маҳкумларга мўлжалланган мутахассис шифокорлар ҳамда Соғлиқни сақлаш вазирлиги етакчи мутахассис шифокорларидир. Ҳозирда Каримованинг саломатлиги қониқарли», — деган Баҳодир Юсупов.\nГулнора Каримова Жазони ижро этиш бош бошқармаси сурункали касаллик\nҲуқуқ 11/12, 00:04\nГулнора Каримова адвокатининг Ўзбекистонга киришига рухсат берилиши рад этилди\nҲуқуқ 06/12, 17:44\nЖамият 29/11, 12:30\nГулнора Каримова «командаси» билан келишмагани оқибатида узоқ йилга «кесилган» «Мувад-видео» раҳбари оқланди


Тўйдаги жанжал: бир киши ҳалок бўлди,...\n17.02.2019 13:12 0 176\nЖорий йилнинг 7 февраль куни Жиноят ишлари бўйича Бўз туман суди томонидан Жиноят кодексининг 104-моддаси 3-қисми билан айбли деб топилган А.С.га (эркак киши) оид жиноят иши юзасидан ҳукм ўқилди.\nА.С. 2018 йил 11 сентябрь куни Қўрғонтепа туманида яшовчи фуқаро И.М. (эркак киши) уйида бўлаётган тўй арафасидаги маросимда қатнашаётган бўлган. У ерга И.М.нинг қўшниси С.Д. (эркак киши) маст бўлгани ҳолда маросимдаги фуқароларнинг тинчлигини бузаётганини кўрган.\nНатижада иккаласи жанжаллашган, жанжал вақтида С.Д.нинг қорнига мушт билан уриб, унга қасддан оғир тан жароҳати етказган. Натижада С.Д.нинг аҳволи оғирлашиб, 2018 йил 13 сентябрь куни Қўрғонтепа туман марказий шифохонасининг жонлантириш бўлимида вафот этган.\nСуд судланувчи А.С.га ЖКнинг 104-моддаси 3-қисми «д» банди билан 8 йил муддатга озодликдан маҳрум қилиш жазосини белгилади.\nШунингдек, А.С.дан жабрланувчи С.Н.га (аёл киши) 2 000 000 сўм моддий зарар ҳамда 10 000 000 сўм маънавий зарарлар ундирилиши белгиланган.\nжиноят суд Бўз


Ватан учун жон тиккан ҳарбий аёллар!\nВатан учун жон тиккан ...\nВатан ҳимоячилари куни муносабати билан Самарқандда Ҳарбий хизматчи аёллар форуми ўтказилди. Ушбу форум Марказий ҳарбий округ қўмондонлиги, вилоят ҳокимлиги ҳамда ёшлар иттифоқи вилоят кенгаши томонидан ташкил этилди.\nУнда ҳарбий хизматчилар, шунингдек, божхона, давлат хавфсизлиги хизмати, ички ишлар идораларида меҳнат қилаётган хотин-қизлар иштирок этишди. Марказий ҳарбий округ қўмондони, полковник О.Саидов, Самарқанд шаҳар ҳокими ўринбосари, хотин-қизлар қўмитаси раиси З.Раҳмонова ҳарбий аёллар учун мамлакатимизда яратилган шарт-шароитлар, уларни қўллаб-қувватлаш борасида олиб борилаётган ишларга тўхталиб ўтишди.\n– Халқимиз тинчлиги, фаровонлигини асрашда Ўзбекистон Республикаси Қуролли Кучлари сафида хизмат қилаётган ҳарбий хизматчи аёлларимизнинг ҳам салмоқли ҳиссаси бор, – дейди Марказий ҳарбий округ қўмондони О.Саидов. – Қадимдан Тўмарис, Қурбонжон Додхоҳ сингари саркарда, жасур аёлларимиз мард ва ватанпарварлиги билан тарихдан жой олган. Ҳарбий аёлларимиз ўртасида ушбу тарихий шахсларнинг амалга оширган ишлари ҳақида кўплаб фикрлар билдириляпти. Сабаби, ҳарбий хизматчи мукаммал билим ва тайёргарликка эришиш баробарида биринчи навбатда ватанпарвар бўлиши лозим.\nФорум давомида Қуролли Кучлар сафида хотин-қизларнинг ўрни бўйича кўргазмали воситалар орқали маърузалар ўқишди. Форумда вилоятимиз ҳамда пойтахтдан келган санъаткорлар ижросида концерт дастури намойиш этилди.


Ўзбекистонда одил судлов биз учун ушалмас орзуми? - blog.xabar.uz\nЎзбекистонда одил судлов биз учун ушалмас орзуми?\nҚуйида Ўзбекистон Республикаси давлат хизматчилиги, хусусан, суд-ҳуқуқ тизимидаги қатор камчиликлар бир инсон тақдири мисолида кўзгуга солинади..\n2011 йил, 26 апрель. Наманган.\nВилоят Йўл Ҳаракат Хавфсизлиги бошқармасининг рўпарасида кўркамгина бино қад ростлаган. Бу бинода Ўзбекистон Республикаси Бош Прокуратураси қошидаги Солиқ ва валютага оид жиноятларга ва жиноий даромадларни легаллаштиришга қарши курашиш (СВОЖЖДЛҚК) департаменти Наманган вилоят бошқармаси (кейинги ўринларда «Департамент») жойлашган.\nЯқиндагина таъмирдан чиққан, гирдида жигарранг давлат герби осилган бу бошқармада эрталабдан ғала-ғовур бошланиб кетди. Бошқарма бошлиғи мармар зинадан тушаётиб ёрдамчисини учратиб қолди:\n— Шеф, Тошкентдан «звонок» бўпти.\n— Собир акага жиноий иш қўзғатилганмиш.\nСалобати ҳар қандай инсонни ҳуркитадиган бошқарма бошлиғи унча-мунчага ўзини йўқотмайдиган одам. Аммо бу хабар уни эсанкиратиб қўйди. Қулоқларига ишонмай сўради:\n— Нима?! Батафсилроқ гапир!\n— Аниқ билмайман. Сизни телефонда «республика»дан сўрашяпти.\nБошқармада бу хабар зудлик билан тарқалди, фаррошдан тортиб дарвозада қўриқчилик қиладиган мелисаларгача ҳамманинг оғзида шу гап. Тушлик маҳал бошқарманинг ошхонасида ҳам қизғин баҳс давом этди:\n— Эшитдингизми, Собиржон акани «взятка» билан жавобгар қилишаркан.\n— Қайси? Нанайлик Собиржон аками? Оғзим бор деб ҳар хил гапни гапираверарканда. Собиржон ака “олмаслигини” ҳаммамиз биламиз, 15 йилдан бери микрорайонда икки хоналик уйда ўтиради. Қайдан олдинг бу гапни?\n— Худо урсин агар, ҳозир «шеф»нинг ҳайдовчисидан эшитдим. Бугун эрталаб бошқармада шу масалада мажлис бўпти.\nДепартаментда ҳамманинг ёқимтойи ҳисобланган, коллектив ичида ўзининг саховатпешалиги билан танилган Собиржонга Тошкент шаҳар прокуратурасида Жиноят Кодекси 210-модда билан жиноий иш қўзғатилгани ҳақидаги шумхабар сабабли бошқармада маҳзун бир кайфият ҳукм сура бошлади..\nСобиржоннинг болалиги тоғу тошлар орасида ўтган. Овчилик ота мерос. Қишми-ёзми фарқи йўқ, имкон топилди дегунча отаси билан овга чиқишади. Дарсдан ташқари пайтларида эл қатори мол-қўй, товуқ, курка, ғозларга қарайди. Ундан ташқари уйларида 20-30 атрофида асалари яшиғи бор. Оилавий асаларичилик билан шуғулланишади.\n5-синфлик пайтидан отаси ҳар ёзда бир пода қўй билан тоғга юборадиган бўлди. Ёз бўйи қўй боқиб, қайтишда қиш учун ўтин ғамлаб тушарди. Шу тариқа болаликни ўтказиб, ўн саккиз ёшида ҳамма тенгдошлари каби Тошкентга ўқишга топширишга қарор қилди.\nПойтахтга жўнайдиган куни отаси Абдураҳим ака ўғлини ҳузурига чақирди. Зоҳиран жуда қаттиққўл ва жиддий бу одам аслида қалбан меҳрибон, лекин саккизта фарзандини чиройли тарбия қилиш учун у доим ўз принципларига амал қилишга уринган. Ҳозир ҳам жигарини бағридан узиб бераётганига қарамай, кўз-ёшларини яширди:\n— Ўғлим, мана бу 100 сўмни олинг. Йўлкира ва бошқа харажатларингизга ишлатасиз. Ўқишга кириб, акангиз ва икки опангиздек юзимни ёруғ қилсангиз, бу пул сизга мендан ҳадя. Мабодо ўқишга киролмасангиз, оила бюджетига зарар етмасин. Сиздан кейин яна тўрттаси бор, биласиз, қолган ака-опаларингиз Тошкентда. Северный вокзалга борсангиз, Кемероводан поездда кўмир келади. Кўмир тушириб, бир-икки сўм топиб олиб келсангиз, қайтариб жойига қўйиб қўямиз.\nСобиржон отасининг «100 сўмга куни қолмаганини» яхши билади. Чунки у қишлоқда кимсан «Абдураҳимбой». Абдураҳим ака қишлоқда овчилар жамиятининг раиси, асаларичиларнинг каттаси. Қишлоқда саховатли учта бой бўлса, бири шу одам. Савдогарлик билан ҳам шуғулланиб туради, совет одамига ўхшамайди, дунёнинг кўп мамлакатларини кезган.\nЛекин Собиржон ҳозир отасига нима ҳам десин, ёшлигидан шундай катта бўлишган. Ўзларига тўқ яшаган бўлишларига қарамай, отаси ҳеч қачон исрофга йўл қўймаган. Фарзандларга ҳам ўз пешона териси билан пул топишни ўргатган.\nОрадан йиллар ўтди. Тошкент халқ хўжалиги институтини тамомлагач, Наманганда Давлат солиқ инспекциясига ишга кириб, ҳалоллик, тўғрисўзлик ва меҳнаткашлик хислатлари билан 27 ёшида шаҳар ДСИга «замначальник» бўлди. Кейинчалик отасига берган ваъдаси сабаб, эгаллаб турган лавозимидан кечиб, янги очилган Банк ва молия академиясида илм олди.\nАкадемия мутахассислиги билан Наманганда Департаментга ишга олинди, қисқа муддат ичида муваффақият пиллапояларидан кўтарила бошлади. Ички ишлар Академиясининг «Тезкор қидирув фаолияти» курсини ўқиб, департамент тезкор ходимига айланди. Иқтисодий жиноятларни аниқлашдаги юксак ютуқлари сабаб бир неча йилда прокуратура майори бўлди. Лекин аввал қамалиб, кейинчалик судланганлиги олиб ташланган қариндошининг ўтмишдаги «қилмиши» эски сиёсат сабаб Собиржонни раҳбарлик лавозимларидан тўсиб қолди.\nДавлат хизмати учун бағишлаган 20 йиллик меҳнат фаолиятида асосан иқтисодий жиноятларнинг олдини олиш, аниқлаш ва давлатга етказилган зарарларни ундириш билан шуғулланди. Лекин энди унинг ўзига жиноий иш очилди. Унга у департамент ходими сифатида текширган корхонада «камомадларни яшириш ва бошқа корхоналарини текширмаслик учун» ўша корхона раҳбаридан 2000 АҚШ долларини пора сифатида олганлик айблови қўйилди. Тошкентдан шумхабар келган куннинг эртасига Собиржондан икки кун олдинги сана билан «ишдан ўз хоҳишига кўра бўшатишни сўраб» ариза ёздириб олинди.\nБEШ КУНЛИК ТEРГОВ\n2011 йил, 28 апрел. Тошкент.\nАйблов эълон қилинган куннинг эртасигаёқ тергов бошланди. Терговнинг учинчи куни терговчи, Собиржон, уни пора олганликда айблаган тадбиркор ака-ука Ниёзовлар ва ўзини таништирмаган фуқаро кийимидаги бир одам иштирокида юзлаштирув бўлиб ўтди. Юзлаштирув тугагач, фуқаро кийимидаги одам ва терговчи уларни хонада ёлғиз қолдиришди. Имкониятдан фойдаланиб Собиржон ҳам ёрилди:\n— Инсофинг борми сенларни, мен сенлардан қачон пора олгандим? Корхонангни текширганимда 11 миллионлик жарима солганимнинг аламини оляпсанларми? Мен сенларни жиноятларинг учун жазога тортгандим, ахир!\nАка-укаларнинг иккови ҳам ерга қараб ўтирарди. Укаси Рустам йиғламсираб гап бошлади:\n— Собиржон ака, бизни кечиринг. Фарзандларингизнинг олдида, сизнинг олдингизда гуноҳга ботдик. Бир умр виждонимиз қийналади. Хитойдан келаётган юкимиз чегарада қўлга тушганди. Бизни қамоқхонада «синдиришди». Ҳеч нарсамиз қолмади, ҳамма мулкимизни давлатга келтирилган зарарни тўлаш учун сотиб тўладик. Лекин буям етмади. Шунинг учун бизнинг корхоналаримизни шу кунгача текширган ва тергов қилган орган ходимларининг барчасига «пора бердик» деб кўргазма бермасак, биз қамоқдан чиқмас эканмиз. Агар шундай кўргазма берсак, ЖК 55-моддаси асосида бизга енгиллик бўларкан. Битта сизмас, яна 2-3 кишининг устидан ёзиб берганмиз. Жон ака, кечиринг. Бошқа чорамиз қолмаганди.- Ўзларингни ҳимоя қилиш учун мени қурбон қиляпсанларми?!\n— Кечиринг, ака, кечиринг.\nСобиржон нима дейишни ҳам билмай қолди. Дунё кўзига қоронғи кўриниб, юрагига оғриқ кирди..\n2011 йил, 29 апрел. Тошкент.\nТерговда далиллар орасидаги турли зиддиятлар ишни янада чигаллаштирди. Терговчи хонасида сигаретини тутатиб, жиноий иш материалларини кўздан кечириб ўтирганда қўнғироқ келди:\n— Бизнинг иш нима бўляпти?\n— Ишлар чатоқ. Рустам “ман ўтган йили телефон орқали гаплашиб, 2000 «қоғоз»ни бергани ишхонасига борганман” деганди. Биринчидан бир йил олдинги нарсани тасдиқлаб бўлмаяпти. Пора предмети ҳам, гувоҳлар ҳам – ҳеч нарса йўқ. “По личному” ушланмаган. Кейин кеча МТС ва хизмат хонасидаги телефонлардан ўша кунги қўнғироқлар тарихини олдик. У санада Рустам Собир билан телефонда гаплашмаганакан.\n— Шу холосми? Яна нима гап?\n— Собир айбига иқрор бўлмаяпти. Тергов ишида қайта тафтиш далолатномалари бор эди. Республика Давлат Солиқ Қўмитаси томонидан ўтган йили Собир текширган корхонада қайта ўтказилган тафтиш борку, ўша. У корхонани текширган пайтда аниқланган камчиликлар қайта тафтишда тийин-тийинигача тўғри чиққанди... Аризачи эса камомад ҳақидаги кўрсатмасини инкор қилиб, «биз адашибмиз» деяпти.\n— Хўш, нима бўпти? «Ака-уканинг бошқа фирмалариям бор, ўшаларни текширмаслик эвазига пора олган» деб қўшиб қўямиз дегандингиз-ку.\n— Тўғри, қўшиб қўйганмиз. Лекин бошқа корхоналарни текшириш Собирнинг ваколатига кирмайди. Ўшанда ҳам терговчининг ҳужжатли текшириш ўтказиш ҳақидаги қарори бўлмаса, Собир бошқа корхоналарни текширолмасдида. 210 ҳеч қанақасига ёпишмаяпти.\n— Бир йўлини қилинг! Иш яна терговга қайтмасин.\n— Тушуниб турибман, яна терговга қайтса, бизга қаттиқ гап тегади. Риск қилолмаймиз.\nШу аснода иш терговчи учун чаппасига айлана бошлади. Телефон алоқа компаниялари ва Солиқ Қўмитасидан келган далолатномалардан ташқари, айбловчи томон ака-ука Ниёзовлар берган кўрсатмаларнинг бир-бирига зид чиқиб қолгани ҳам ишни «расво қилди». Қўйилган айблов туҳмат экани ҳужжатларда ҳам ўз исботини топа бошлади.\nЛекин негадир бу жиноят иши айби исботланмаётган Собиржоннинг фойдасига ҳал бўладиганга ўхшамасди.\n2011 йил, 30 апрел. Тошкент.\nСобиржон терговчи билан охирги марта суҳбатлашди:\n— Ака-укалар мендан ташқари ўша ишга жалб қилинган терговчига ҳам туҳмат қилганди, унинг иши нима бўлди, иккаламизга битта хизмат текшируви ўтказилганди?\n— У кишини унутинг. Илтимос қилишди. Сиз ҳақингизда ҳеч ким илтимос қилмади.\n— Туҳматлигини билганингиз учун битта илтимос билан у терговчини осонликча терговдан чиқариб ташлагансиз. Меникиям туҳмат-ку. Ўзингиз кўриб-билиб турибсиз-ку, жон ука. Мен тергов хулосасидан норозиман. Айбим ҳеч қанақасига исботлангани йўқ. Ғирт ёлғон кўрсатмани деб мени жувонмарг қилиб юборасизми? Мен судда буни очиқ-ойдин айтаман. Охиригача бораман, айбсизлигимни исботлаш қўлимдан келади. Мен ёш бола эмасман, ахир. 20 йиллик тажрибам бор.\n— Ака, қизиқсиз-а, бу «мустақил Ўзбекистон». Шу вақтгача эшитганмисиз Ўзбекистонда бирор одам судда оқланганини? Бизнинг айтганимиз бўлади. Масалан, мен терговчиман, аслида мустақилман, лекин мен ҳам мустақил эмасман. Текшириш ўтказганингизга бир йилдан ўтибди, сиз амнистия актига тўғри келасиз. Амнистияга розиман деб ёзиб беринг.\n— Мен йўқ айбимни бўйнимга олмайман, амнистияга ҳам рози бўлмайман!\nТерговчи бу жавобни эшитиб асабийлаша бошлади. Жаҳли чиқаётгани юз-кўзидан билиниб турарди. Қўл телефони орқали ким биландир боғланди. Ҳолатни тушунтиргач, бироз сукут сақлаб у томонни эшитди. Гўшакни қўйгач, шифтга қараб чуқур хўрсинди ва яна Собиржонга юзланди:\n— Яхши унда, судда амнистияга розиман деб ёзиб берасиз. Суд жараёнида ақллилик қилсангиз, иш қайта терговга юборилса, бошидан тергов қилиб Наманганда (департаментда)ги 10 йиллик иш фаолиятингизда ўтказган барча текширишларингиз бўйича фуқароларни чақиртириб, сизга нисбатан мажбурий равишда кўргазма олиб қамаймиз. Аҳмоқлик қилманг.\nСобиржон ишнинг жиддий эканини, бу сохта уюштирилган тергов ишининг натижаси олдиндан ҳал қилиб бўлинганини тушуниб етди ва энди илтимос қилишга тушди:\n— Жон ука, учта фарзандим бор, ахир. Раҳм қилинг. Мен прокуратура департаментида 10 йил ишладим, лекин виждонимни сотмадим. Бировнинг ҳақини емадим, давлатнинг, халқнинг пулини ҳимоя қилдим. Фарзандларим порахўрнинг ўғли деган тамғани қандай кўтариб юради? Ўғлим бу йил университетга кирмоқчи. Уларнинг келажаги нима бўлади? Менинг келажагим нима бўлади, бу модда билан мени ҳеч қаерга ишга олмайди.. Кейин судда порани нима учун олгансан деса, мен нима деб жавоб бераман, ахир пора эвазига нимадир иш қилган бўлишим керак-ку!?\nТерговчи охирги саволга ўта совуққонлик билан жавоб қайтаради:\n— У ёғидан хавотир олманг, биз айтиб қўямиз.\nСобиржон шок ҳолатига тушди. Ака-ука Ниёзовларнинг иши юзасидан яна 12 кишига жиноий иш очилган, уларнинг ичидан яна 6 кишида айнан шу 210-модда ҳам бор эди. Собиржон бу одамларнинг орасида ўзининг ҳеч ким эмаслигини, узоқ йиллик фаолияти мана шу пардалари туширилган, кирганда одамнинг нафаси қайтадиган хонада ўз якунига етганини тушуниб етди.. Терговчи шу куни беш кунгина давом этган терговни якунлаб, тергов ҳужжатларининг ҳаммаси Собиржоннинг фойдасини акс этиб туришига қарамай, пора олишдек оғир жиноят ҳақида айблов хулосасини судга оширди.\nСУДЛАНУВЧИСИЗ ЎТГАН СУД\n2011 йил, 17 май. Наманган.\nЭртага Собиржоннинг қизи 16 ёшга тўлади. Агар шу тергов иши ижобий якун топса, қизининг туғилган кунида оиласини дам олгани олиб бормоқчи эди. Лекин эртага Тошкентда судда қатнашиши керак. Қамаб юборишадими ёки озод бўладими, билмайди. Терговчининг гапларига ишонмайди. Аммо Собиржон ҳали ҳам умидини узгани йўқ. “Судда ҳаммасини айтиб берсам, исботланмаган далилларни тақдим этсам, балки судья менга инсоф қилар” деб ўйлади. Ярим тунгача қонун ҳужжатларини ковлаб, судда ўзини ҳимоя қилишга тайёрланди. Чунки тергов ҳужжатларининг барчаси унинг фойдасига гувоҳлик бераётган эди. Унга қўйилган айблов шу қадар асоссиз эдики, у ҳатто адвокат ёллашга ҳам уялганди.\nСоат миллари туннинг қоқ ярмидан ошганда кўзига ёш олиб, ўғлига уни худди охирги марта кўриб тургандек гапира бошлади:\n— Ўғлим, эртага нима бўлади, билмайман. Мабодо қайтмасам, мен келгунимча онанг, уканг ва синглингга яхши қарагин, хўпми? Мендан кейин оила бошлиғи сенсан, уларни хафа қилмагин, кўз қорачиғингдек асрагин. Яна бир гап. Эсингдан чиқарма, эртага мени айбдор қилишса, мен қачондир оқланишим учун сен буюк инсон бўлишинг керак. Яхши ўқигин, хўпми ўғлим?!\n2011 йил, 18 май. Тошкент.\nСуд қабулхонаси. Ҳамма давлат ташкилотларида учрайдиган, ерга солинган қизил рангли гилам бугун Собиржоннинг асабини бузди. Ерга қарамасликка ҳаракат қилиб, шифтга термилиб ўтирди. Қабулхонада суд бошланишини кутиб ўтирар экан, судьянинг котиби келиб унга «ариза ёзиб берар экансиз» деди. Ручка билан қоғозни ушлаб, бироз ўйланиб қолди. Аммо терговчининг таҳдиди эсига тушиб сесканди. «Ҳозирча амнистияга розиман деб ёзиб бериб тураверайчи, судья тергов материалларида ҳеч қандай асос йўқлигини билса, менга терговчи босим ўтказганини дарҳол сезса керак, судда ўзимданам сўраши аниқ, нега бўйнингга оляпсан, асос йўқ-ку деб, ўшанда ҳаммасини айтиб бераман» деб хаёл қилди ва ариза ёзиб берди. Котиб эса бепарвогина:\n— Раҳмат, 10 кундан кейин келаркансиз.\nОрадан 10 кун ўтиб, ака-ука ва сингиллари билан яна суд қабулига келди. Аммо кутилмаганда унинг қўлига суд ажримини тутқазишди. Унда судья, прокурор, таржимон ва судланувчи иштирокида гўёки суд бўлиб ўтгани ва судда судланувчи Собиржон Ўзбекистон Республикаси Жиноят Кодексининг 210-моддаси 1-қисми билан пора олганликда айбдор деб топилгани ва тегишли тартибда амнистия қилингани ёзилган эди. Ўзбекистон пойтахтининг қоқ марказида бўлиб ўтган «одил» судда судланувчининг иштирокисиз ажрим чиқарилганидан у қаттиқ ғазабланди. Қоғозни беихтиёр ғижимлаб котибга қаради.\n— Ҳеч қандай суд бўлмади-ку?! - Нега бўлмас экан, ажрими қўлингизда турибди-ку. Уйингизга кетавераркансиз, қамалмаганингизга хурсанд бўлсангизчи.\n20 йил давлатга хизмат қилган, давлат ўзи ўқитиб, ўзи погон бериб, ўзи азиз қилган прокуратура майори, адлия кичик маслаҳатчиси Собиржоннинг тақдири шу кундан эътиборан кескин бурилишга учради.\nҲаётнинг оғир зарбасига учраган Собиржон ўз уйига жиноятчи сифатида қайтди ва кучли депрессия оқибатида шифохонада даволанди. Йиллар давомида уни ҳеч қаерга ишга олишмади, оила тебратиш учун қишлоғига бориб деҳқончилик билан шуғулланди. Уқувсизлик қилдими, иши юришмади. Кўплаб раҳбарларнинг, вилоятдаги аксар давлат ташкилотларининг эшигини тақиллатиб борди. Қаерга бормасин, унга «ЖК-210» ҳамиша ҳамроҳ бўлди. Оиласининг молиявий аҳволи оғирлашгани сайин ўзининг бутун умрлик фаолияти баъзи иймонини шайтонга сотган пасткашлар қўлида ўйинчоқ бўлганини ҳеч ҳам ҳазм қилолмасди..\n«ЖК-210» сабаб уни ҳеч қаерга ишга олишмаган, итдек қувиб ҳайдашган бўлсада, Аллоҳ таолодан келган тақдирни бўйнига олди. Бу воқеа унинг ўғли катта ҳаётга қадам қўяётган пайтда, 2011 йил 1 август имтиҳонларидан 3 ой аввал содир бўлганди. Мана шу синов ўз навбатида унинг ўғлига ҳам катта дарс бўлди. Ўғли Жавоҳир албатта яхши ўқиши кераклиги, келажакда дадасининг номини оқлаш оиласи шаъни учун ўта зарур эканлигини доим ҳис қилиб юрарди. Ва ниҳоят, ҳали оқланмаган бўлсада, дадасининг қаршилигига қарамай, ҳозир сизга ушбу мақолани ёзиб ўтирибди.. Осон бўлмаяпти, очиғини айтсам.\nБегуноҳ одамларнинг йиллаб қамоқларда ўтириб чиқаётганини кўриб, бу мавзуда бировга шикоят қилишга ҳам ҳақли эмасдек туюлардим. Аммо дадам… Дадамга бу синов қаттиқ таъсир қилди. Шунингдек, дадамнинг ҳикояси тизимдаги қатор камчиликларни ҳеч қандай ортиқча изоҳсиз сув юзига олиб чиқа олади деб ўйладим ва Яратганга таваккал қилиб бу воқеани қоғозга туширдим.\nШавкат Мирзиёев президент этиб сайлангач, ҳамма қатори мен ва айбсиз айбдор қилинган дадамда ҳам умид учқунлари уйғона бошлади. Айниқса судьяларнинг оммавий мурожаати бизни илҳомлантириб юборди. Уларнинг одил судлов ҳақидаги ваъдалари бизни 7 йил деганда бу тергов иши ҳужжатларини қайта очишимизга ундади. Тергов ҳужжатларини тафтиш қилиш жараёнида ўзим ҳам сал кам адвокатга айланиб қолдим. Қўлимизда мавжуд тергов ҳужжатлари асосида бу ноқонуний суд ишида биз аниқлаган ўнлаб (!) қонунбузарликнинг ҳаммасини 18 вароқлик шикоят аризасига жойлаб Тошкент шаҳар судига мурожаат қилдик. Қайта суд белгиланди.\nАммо… «Қарға қарғанинг кўзини чўқимайди» деган гапни эшитганмисиз? Шу гапни роса билиб айтишган экан. Афсуски, қарға қарғанинг кўзини чўқимади.. Олий Судгача шу аҳвол давом этди. Олий Суд эса «амнистияга ўзингиз рози бўлган экансиз» деб суд ажримини ўзгаришсиз қолдирди. Адолат қарор топишига умид қилишда давом этиб, суд ажримини бекор қилишга асос бўлувчи ҳолатлар ҳақида сўраб Президент виртуал қабулхонасига мурожаат қилдик. Дадамга ноҳақ эълон қилинган ажрим бундан 7 йил аввал, мен туғилган 28-май куни кучга кирган эди. Не бахтки, орадан 7 йил ўтиб, мен туғилган 28-май куни виртуал қабулхонадан бизга хушхабар келди. Унда айтилишича, судланувчининг иштирокисиз ўтган ноқонуний суднинг ажрими дарҳол бекор қилиниши ва судланган одам оқланиши керак экан. Энг қизиғи, Олий Судгача бирорта инстанция суди бу ҳақида бизга лом-мим демади..\nБаъзи амалдорларнинг қилмишлари учун бутун бошли тизимни айблаб бўлмайди, буни яхши тушунамиз. Аммо Ўзбекистон суд тизимининг барча қатламларида қонун устуворлиги ўрнатилмас экан, ноинсоф раҳбарлар бундан ўз манфаати йўлида фойдаланишда давом этади! Ўзбекистон Республикаси Президенти Фармонига кўра, фуқароларнинг ҳуқуқ ва қонуний манфаатларини ҳимоя қилиш, уларга тажовуз қилиш ҳолатлари юзасидан барча зарур чораларни кўриш, жисмоний ва юридик шахсларнинг мурожаатларини кўриб чиқиш тартибини бузиш ва сансалорликка йўл қўймаслик белгиланган эди. 2017 йилнинг 13 июнь кунидаги нутқида эса Шавкат Мирзиёев «судларга халқ баҳо бериши керак» деб таъкидлаганди. Тўғриямда, ахир халқнинг бошига кулфат тушса, унинг ҳуқуқлари топталса, у арз-дардини айтиб борадиган ягона жой бу суд-ку!\nҲозир шикоятимиз Олий Суднинг жиноят ишлари бўйича судлов ҳайъатида кўриляпти. Дадамнинг айтишларича, Олий Суд ҳайъатида дадамни қабул қилган ходимнинг муомала маданияти ҳам суд тизимида фуқароларга бўлган муносабат анча ижобий томонга ўзгарганини кўрсатади. Одамни янада хурсанд қиладигани, янги сиёсатнинг шамоллари кўп хонадонларга қувонч онларини учириб кирди. Охирги ойларда кўплаб ноҳақ қамалганлар оқланди. Биз ва бизни яқиндан кузатиб, бизга далда бўлиб турган юзлаб яқинларимиз, қариндош-уруғларимиз ҳам суд тизимидаги ислоҳотларни, Шавкат Мирзиёев берган ваъдаларнинг амалдаги исботини ўз танамизда ҳис қилишни жуда-жуда хоҳлар эдик. Бунинг учун биз судларимиздан жуда кўп нарса сўрамаймиз... Бизнинг барча ҳуқуқ ва эркинликликларимиз Ўзбекистон қонунчилиги билан мустаҳкамланган. Ана шу қонунларга амал қилинса, кифоя.. Ўзбекистонда қонун устуворлигини сўраяпмиз, холос.\nП.С. Юқорида айтилган тергов жараёнига оид барча маълумотларга тергов иши материаллари гувоҳлик беради. Шахсий даҳлсизлик омилидан келиб чиқиб, барча воқеа иштирокчиларининг исм-шарифлари ўзгартирилди.\n4.32 / 23\n4.55 / 13\n4.5 Бахтиёр Шералиев 29/05/2018\nBlogpost cho'zilib ketganligini hisobga olmaganda hammasi joyida. Boshidayoq gap dadangiz haqida ketayotganligini his qilgan edim, chunki begona bo'lganda bu qadar batafsil yorita olmas edingiz. Alloh o'zi yordamchi bo'lib, ish ijobiy tomonga hal bo'lishini tilab qolaman.\n5 Беҳзод Қобулов 30/05/2018\nБлогпостнинг айби кўп – чўзилиб кетган, имло хатолари бор, масала шахсийроқ... Лекин, ҳақиқат талабида шундай янгроқ овоз таралиб турганда, бошқа омиллар четга суриларкан. Кўрган-кечирганларингиз шу бўлсин)))\n4.5 Абдумалик Носиров 30/05/2018\n4 Уйғун Ғафуров 30/05/2018\n4.5 Мансур Тангишов 31/05/2018\nHappy end бўлгани одамни роса хурсанд қилди. Муаллиф ҳақиқатда кўпчиликни дардини яқин инсони мисолида кўрсатибди. Ўзи шундай ҳаётий воқеаларни туппа тузук кино қилса ҳам, оталар сўзига берса ҳам бўлади. Зора жамиятдаги айрим иллатлар йўқолиб, яхши фазилатлар билан алмашса. Муаллифнинг ёзиш услуби ўзига хос. Фақат шу воқеаларга нисбатан таклифлар умумий бўлиб қолибди.\n5 Нодир Закиров 31/05/2018\nБир нафасда ўқидим.\nБу масаладаги "беспредел" йўқ қилинмас экан, ҳеч қачон тараққиётга етиша олмаймиз\nJuda ham chiroyli blogpost bo'libdi! Rahmat.


Тарвуз шифобахш бўлиши учун қайси пайтда истеъмол қилиш керак? - www.Voydod.net\nТарвуз мамлакатимиз полиз экинлари қадим замонлардан бери етиштирилади. Ўзбекистон ўзининг ширин таъмли ваажойиб шифобахш хусусиятларга эга полиз маҳсулотлари билан дунёга донг таратган. Бу ҳақда “Халқ сўзи”нашри ёзади. Тарвузнинг этида глюкоза, фруктоза ва сахароза кўринишида тўпланадиган 12 фоизгача енгилўзлаштириладиган қандлар мавжуд. Шунингдек, унда C, B1, B2, A, фолий кислотаси, пектин моддалари, каротиноидлар,калий тузлари, темир, магний ва кальций моддалари, аминокислоталар ҳам бор.\nТарвуз қадимдан доривоситаси сифатида қўлланиладиОлим табиб Маҳаммад Аъзамхоннинг “Буюк уммон” асарида тарвузнинг этинийилнинг иссиқ даврида пайдо бўладиган куйдирувчи безгакда фойдаланиш ҳақидаги маълумотлар келтирилади.Тарвузни жигар касалликларида, қон қуюлиб қолишида ва организмдан шлакларни чиқаришда қўллашган. Ўртаасрларда араблар “агар тарвуз мунтазам равишда овқатдан олдин тановул қилинса, баданни тозалаш ва ундагикасалликларни олиб чиқиш” хусусиятига эга бўлиши ҳақида гапиришган. Қадимги ҳинд табиблари санскрит ёзмаманбаларида тарвуз бутун организмни юмшатиши ва пешоб ҳайдовчи восита сифатида яхши эканини таъкидлашади.\nХусусан,тадқиқотчилар берган маълумотларга кўра, тарвуз таркибидаги фолий ва аскорбин кислотаси бошқа моддаларбилан биргаликда склерозга қарши таъсир кўрсатар экан. Тарвузнинг суви артрит, подагра, ичак касалликлари,атеросклероз каби касалликларни даволашга ёрдам беради. Унинг пешоб ҳайдовчи хусусияти юрак ва буйраккасалликлари билан боғлиқ аъзолардаги шишларни йўқ қилади. Жигар хасталикларида тарвуз суви организмданортиқча суюқлик ва шлакларни чиқарибгина қолмасдан, жигар тўқималарини енгил ўзлаштириладиган қандларбилан ҳам таъминлайди.\nТурли илмий манбаларга қараганда, организмда суюқликларни ушлаб турмасданкечадиган буйрак тоши, цистит, нефрит ва пиелонефрит касалликларида суткасига 2,5 кг гача тарвуз тановулқилиш тавсия этилади. Тарвуз буйраклар ва пешоб йўлларини ачиштирмайди. Шифобахш озуқа сифатида камқонликдақўлланилади, таркибидаги фруктоза эса қонда қанд моддаси кўп бўлганида ҳам организм томонидан яхшиўзлаштирилади, шу боис уни қандли диабетда ҳам тановул қилиш мумкин.\nАйтиш жоизки, полиз экинлариниетиштиришда унга бериладиган ортиқча азотли ўғитлар тарвузларнинг озуқавийлик ва шифобахш хусусиятларигасалбий таъсир кўрсатиши мумкин. Савдога чиқариладиган тарвузлар санитария-эпидемиология хизматларитомонидан кимёвий таҳлилдан ўтказилади. Шунинг учун полиз маҳсулотларини харид қилаётганда сотувчилардантегишли сертификат бор-йўқлигини сўранг.


Қалин туман тушди\nБуюк Британия пойтахти Лондон шаҳрида мамлакат тарихидаги энг қалин туман тушиши ҳолати кузатилди.\nНатижада ҳудуддаги аэропортларда бир қатор рейсларни бекор қилишга тўғри келди, дея ёзилади “The Independent” нашрида.\n“British Airways” авиакомпанияси ҳам бу ҳақда йўловчиларни огоҳлантираяпти. Метеорологларнинг хабар беришича, Лондонда ушбу об-ҳаво ҳодисаси туфайли кўриш масофаси, бор-йўғи, 50 метрни ташкил этмоқда.\nИрландиянинг “Ryanair” авиакомпанияси даромади жорий йилнинг иккинчи ва учинчи чоракларида 37 фоиз ошди.\nЯъни у 1 миллиард 230 миллион еврони ташкил қилди. Йўловчи ташиш ҳажми ҳам 13 фоиз кўпайган. Бундай натижага эришилишида ёнилғига сарфланадиган харажатларнинг қисқартирилгани, сервис хизматлари сифати янада яхшилангани муҳим омил бўлди.\nБошқа клубга ўтмайдиган кўринади\nГерманиянинг “Бавария” футбол клуби бош мураббийси Хосеп Гвардиола жамоа раҳбарияти билан янги шартнома борасида деярли келишувга эришди.\nИспаниялик мутахассиснинг ҳозирги шартномаси ушбу мавсум охирида якунига етади. Аввалроқ айрим манбалар томонидан Хосеп Англиянинг “Челси” ёки “Манчестер Сити” клубини бошқариши мумкинлиги тахмин қилинаётган эди.\nОлимпиада учун магистраль\n2022 йили Хитойда қишки Олимпиада ўйинлари ўтказилиши муносабати билан Пекин ҳамда Чжанцзякоу шаҳарларини ўзаро боғловчи янги темир йўл магистрали барпо этилади.\n“Reuters” ахборот агентлиги хабарига кўра, юқори тезликда ҳаракатланадиган поездларга мўлжалланган ушбу коммуникация тармоғини қуриш лойиҳасининг умумий қиймати 9,2 миллиард АҚШ долларига баҳоланмоқда. Темир йўлнинг узунлиги 174 километрни ташкил этади.\nМаълумот ўрнида айтиб ўтамиз, Олимпиада мусобақалари 2022 йилнинг 4 — 20 февраль кунлари бўлиб ўтади.\nМазкур рукндаги бошқа мақолалар: « Режалар ўзгарди\t«Ақлли» механизм »


Меҳмонхона қурган тадбиркорга харажатнинг бир қисмини давлат тўлаб беради\n19 июн 2019, Тошкент вақти: 19:42\nТошкентдаги меҳмонхоналардан бири.\nПрезидент Шавкат Мирзиёев 8 январь куни видеоселектор йиғилишида “2019 йил туризм ривожида туб бурилиш йили бўлади”, деб айтди ва меҳмонхоналар ташкил этиш бўйича истиқболли инвестиция лойиҳалари рўйхати қабул қилинганини билдирди.\nПрезидент 5 январь куни “Туризм тармоғини жадал ривожлантиришга оид чора-тадбирлар тўғрисида”ги қарорни имзолаган эди. Мазкур қарорга асосан кейинги 3 йилда 1,5 мингдан ортиқ меҳмонхона қуриш режалаштирилган. Бу билан 2021 йил охирига келиб Ўзбекистонда 50 044 та номерли 2 394 та меҳмонхона фаолият юрита бошлайди.\nҚарорда билдирилишича, 2022 йил 1 январгача фойдаланишга топширилган 50 та хонадан кам бўлмаган 3 юлдузли ва 100 та хонадан кам бўлмаган 4 юлдузли меҳмонхонани қурган ҳамда жиҳозлаган инвесторга харажатларининг бир қисми Давлат бюджети ҳисобидан тўлаб берилади.\nҚарорда айтилишича, инвесторлар харажатларининг бир қисмини Давлат бюджетидан молиялаштириш миқдори йилига 3 юлдузли меҳмонхоналардаги ҳар бир хона учун 40 миллион сўмни, 4 юлдузли меҳмонхоналардаги ҳар бир хона учун 65 миллион сўмни ташкил қилади.\nБундан ташқари қарорда: “Белгилансинки, дунёнинг таниқли ва нуфузли меҳмонхона брендларидан (меҳмонхона брендларининг топ-50 рейтингига кўра) фойдаланиш бўйича Ўзбекистон Республикаси резидентлари бўлган ташкилотлар учун роялти франчайзинг тўғрисидаги шартнома кучга кирган вақтдан бошлаб уч йил мобайнида Давлат бюджети маблағлари ҳисобидан қуйидаги ҳажмда қисман молиялаштирилади:\nдастлабки 30 та 4 юлдузли тоифага эга меҳмонхона – ҳар бир меҳмонхонанинг битта хонаси учун йиллик 400 АҚШ доллари эквивалентида”, деб қайд этилган.\nМеҳмонхона қуриш учун ажратилган ер участкаси, моддий маданий мерос объектларининг ҳудуди ва муҳофаза зонаси ҳамда қишлоқ хўжалиги учун мўлжалланган ер участка бўлмаган тақдирда, қурилиш тугаллангандан сўнг инвесторга мулк ҳуқуқи асосида сотилиши мумкин.\n2017 йилдан бошлаб Ўзбекистонда туризм соҳасини ривожлантиришга алоҳида эътибор қаратиб келинаётгани кузатилади.\nРасмий маълумотда айтилишича, 2017 йилда Ўзбекистонга қарийб 2 миллион 700 минг, 2018 йилда 5 миллион 300 мингдан ортиқ турист келган. 2025 йилгача туристлар сонини 7 миллионга, туризм экспортидан келадиган йиллик даромадни эса 2 миллиард долларга етказиш режалаштирилган.


Фоҳишанинг сочини эмас, бошини олса ҳам фойдаси йўқ « Ўзбекистон Халқ Ҳаракати\n31 May 2020 - 18:53\n1940 йилда Франция ҳукумати халқига хоинона тарзда Германияга урушсиз таслим бўлади ва давлат назорати немис фашистлари қўлига ўтади. Француз армияси ожиз қолгач, ватанпарварлар чет элларга қочиб кетади.\n1944 йилда АҚШ, Канада ва Англия ёрдамида Франция озод бўлади ва 1945 йилда ғолиблар қаторидан жой эгаллайди.\n1940-1944 йилларда француз аҳолиси фашистларнинг ҳукмронлиги ва хўрлашлари остида кун кўришига тўғри келади. Халқ босқинчиларни қанча ёмон кўрса ҳам савол берганда жавоб беришга, иш буюрганда бажаришга, маъмурият ёки завод-фабрикаларга сафарбар қилса, меҳнат қилишга мажбур бўлади.\nНемислар давлатнинг янги ҳукмрони бўлгач, инсонлар уларни яхши ёки ёмон кўришларидан қатъий назар табиий равишда уларга ишлай бошлайдилар. Маъмуриятларда немисларга француз аёллари котибаликка ва бошқа мансабларга ишга олинадилар. Аёллар баъзан мажбурликдан, баъзан ўзлари хоҳлаб немислар билан яқинлик қиладилар. Кимлардир мазза қилиб яшайди, кимлардир бола ҳам туғади.\n1944 йилда Франция озод қилингач, “мағрур французлар” “немисларга сотилган, улар билан ётган” аёллардан ор қилиб, уларни омма олдида сазойи қила бошлайдилар. Шаҳарларнинг бош майдонларида барчанинг ўртасида уларнинг сочларини кал қилиб олиб, юзларига туфуриб, хўрлайдилар.\nТез орада бутун Франция бўйлаб “Сочлари олинганлар” деб номланган, барча нафратланадиган аёллар сони ортиб кетади…\nСўнгги йилларда ижтимоий тармоқларда ўзбек, тожик, қирғиз фоҳишаларининг сочларини кал қилиб олганларнинг видеолари тарқалиб туради. Видеолар асосан Россияда олинган бўлиб, орасида Ўзбекистоннинг ўзида олинганлари ҳам бор. Қирғиз ва тожик миллатчилари олган айрим видеоларда баъзан фоҳиша бўлмаган қизлар ҳам шундай тахқирга учраганларини кўриш мумкин. Улар ўз миллатидан бўлмаган йигит билан севишган, яшаган ёки ётганлар.\nЭнг ажойиби, фоҳишаларни урган, хўрлаган ва сочларини олган “эркаклар” ўзларининг юзларини кўрсатмайдилар. Улар ёки камера ортида туриб гапирадилар ёки юзларига ниқоб кийиб оладилар…\nМен фоҳишаларни ва фоҳишаликни қўллаб қувватламайман. Аксинча. Аммо аёлларни нималардадир айблаб хўрлашган ҳолатларидаги адолатсизликка тоқат қила олмайман.\nАдолатсизлик қаерда ва нимадан иборат?\n1944 йилда сочлари олиниб хўрланган француз аёллари 1940 йилда ўз ҳукуматлари, армияси ва ЭРКАКЛАРИ хоинона ютқазишларини ва келгуси 4 йил ичида немислар билан ётишга мажбур бўлишларини орзу қилган деб ўйлайсизми? Менимча йўқ. Улар тинч юртда ўз юртларига хизмат қилиб, бир тайинли йигит билан турмуш қуриб, оила боқишни орзу қилганлар. Уларни немисларнинг қучоғига ташлаган, ётишга мажбур бўлганларида мум тишлаб юрганлар кимлар?\nРоссияда ёки ўз давлатларида фоҳишалик қилиб юрган ўзбек, қирғиз, тожик қизлар шу йўлга кириб кетишдан олдин фоҳишаликни, таниган-танимаган эркакларнинг остида хор бўлишни орзу қилганмилар? Менимча йўқ.\nФоҳишалик дунёдаги энг қадимий касб дейдилар ва барча замон ва маконларда бор бўлади. Лекин бу касбнинг ёппасига тус олиши, жамиятда фоҳишалар нореал тарзда кўпайиб кетиши фоҳишаларнинг эмас, жамиятнинг айби бўлади.\nКўнгилхушлик, кайф-сафо жинсидан қатъий назар барчага ёқади. Хўрлик ва жамиятнинг паст “касби” билан шуғулланишни барча ўзи танламайди. Фоҳишаликнинг энг биринчи қурбонлари фоҳишаларнинг ўзлари бўладилар. Улар фоҳишаликнинг қурбонларига айланиб кетгунча урушни жангсиз бой бериб бўлгач, ЭРКАКЛИК ҒУРУРИни кўрсатаман деб у аёлларнинг сочларини олиш эркакликка кирмайди.\nЖангни ўзимиз (давлат, жамият, эркаклар ва аёллар) бой бериб қўйиб, аёлларимизни мижозларнинг қўйнига кириб кетишига йўл қўйиб бергач, уларнинг сочларини эмас, бошларини олсак ҳам фойдаси йўқ. Бу уларга нисбатан адолатсизлик бўлади.\nБир авлоднинг эркак ва аёллари ичидан кўп инсонлар бой берилди. Саводсизлар, мардикорлар ва фоҳишалар пайдо бўлди. Уларни хўрлаш ва жазолаш эмас, аксинча улардан узр сўраш керак. Ва келажак авлодлар ўз навбатларида бу кўйга тушмасликлари учун ҳаракат қилиш керак. Барча аёл ва эркакларни юртнинг ўзида ҳалол ва ҳурматли иш билан таъминлашимиз керак.


Мақолалар мазкур саъна бўйича сараланган: Вторник, 23 Май 2017\nСреда, 24 Май 2017 00:00\nБуюк Британия ва Шимолий Ирландия Бирлашган Қироллиги Бош вазири Тереза Мэй Жаноби Олияларига\nҲурматли Бош вазир Жаноби Олиялари!\nИчки ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида\nБМТ халқаро ҳамжамиятни Ўзбекистонда давлат дастурининг амалга оширилиши билан таништирди\nБирлашган Миллатлар Ташкилотининг Нью-Йоркдаги Бош қароргоҳида Ўзбекистонда Ҳаракатлар стратегиясини Халқ билан мулоқот ва инсон манфаатлари йилида амалга оширишга оид Давлат дастури бажарилишининг бориши ҳақидаги маълумот Бош Ассамблея 71-сессиясининг расмий ҳужжати сифатида тарқатилди.\nЎзбекистон Президенти Россия ички ишлар вазирини қабул қилди\nЎзбекистон Республикаси Президенти Шавкат Мирзиёев 23 май куни мамлакатимизга амалий ташриф билан келган Россия Федерацияси ички ишлар вазири Владимир Колокольцевни қабул қилди.\nТошкентда Ўзбекистон Республикаси ички ишлар вазири Абдусалом Азизов ва Россия Федерацияси ички ишлар вазири Владимир Колокольцевнинг учрашуви бўлиб ўтди.\nВладимир Колокольцев: Ўзбекистон ички ишлар тизимида амалга оширилаётган ислоҳотлардан ҳайратдамиз\nЎзбекистон Республикаси билан Россия Федерацияси ўртасидаги ҳамкорлик кенг кўлам касб этган. Мамлакатларимизнинг ҳуқуқни муҳофаза қилувчи идоралари ўртасида ҳам яқин алоқалар йўлга қўйилган.\nБино-иншоотларнинг кўркам ва мустаҳкамлиги нафақат уларнинг меъморий ечими, балки қурилиш ашёлари пишиқлигига ҳам боғлиқ. Шу боис юртимизда мазкур соҳада кўплаб истиқболли лойиҳалар ҳаётга татбиқ этилмоқда. Натижада қурилиш материаллари саноати иқтисодиётимизнинг жадал суръатларда ривожланаётган тармоқларидан бирига айланиб бораётир.\nҲудудларни ижтимоий-иқтисодий ривожлантиришда янгича ёндашув\nБугун ҳудудларни ривожлантиришда маҳаллий давлат ҳокимияти органлари ёки бошқача айтганда, барча бўғиндаги ҳокимликларнинг масъулияти тобора ортиб бораяпти. Бу эса ўз-ўзидан уларнинг зиммасига янгидан-янги вазифаларни юкламоқда. Аммо амалдаги “Маҳаллий давлат ҳокимияти тўғрисида”ги Қонунда мазкур вазифалар тўлиқ акс этмаган.\nОчиқлик, ошкоралик ва масъулият\nПойтахтимизда “Давлат ҳокимияти ва бошқаруви органлари фаолияти очиқлигини таъминлашда ОАВ олдида турган долзарб вазифалар” мавзуида анжуман бўлиб ўтди.\nМурувват тадбирлари давом этмоқда\n“Халқ билан мулоқот ва инсон манфаатлари йили” Давлат дастури доирасидаги тадбирларнинг изчил ижроси халқимиз ҳаётига ўзгача мазмун, кўнгилларга ободлик олиб кираётир. Жумладан, “Президент эътибори — мурувват тадбирларида” шиори остида жойларда эҳтиёжманд оилалар фарзандларининг никоҳ ҳамда суннат тўйлари тантанали равишда ўтказилаётгани миллий қадриятларимиз асоси — меҳр-мурувватлилик, -саховатпешалик сингари эзгу амалларнинг ёрқин ифодаси сифатида яққол намоён бўлмоқда.


Speedtest рейтинги: Ўзбекистонда интернет тезлиги 2,4 баравар ўсди! - zarnews.uz\nSpeedtest Global Index мобил ва симли алоқа интернет тезлиги жаҳон рейтингида январь ойида юртимиз 4 поғона юқорилаган эди. Ахборот технологиялари ва коммуникацияларини ривожлантириш вазирлиги хабар беришича, ўтган ойда ҳам бу борада юксалиш сезилган.\nOokla компаниясининг Speedtest.net сервиси 2020 йилнинг февраль ойи натижаларига кўра янги маълумотларни эълон қилди. Speedtest Global Index мобил ва симли алоқа Интернет тезлиги жаҳон рейтинги бўйича Ўзбекистон интернет аниқланган тезлиги натижаларига кўра яна иккита позицияга кўтарилган.\nИнтернет тезлиги бўйича рейтингида Ўзбекистон ҳозирги кунда 102-поғонани эгаллаб турибди. Умуман охирги йил натижаларига кўра, Ўзбекистонда аниқланган интернет тезлиги 2,4 бараварга, яъни – 10,89 Мбит/cониядан (2019 йил январь ҳолатига) 26,30 Мбит/cониягача (2020 йил февраль ҳолатига) ўсган.


Kutubxona - Anvar Obidjon. Hakka xolaning igʻvolari (hikoya) / Kiril\nSiz shu sahifadasiz: Anvar Obidjon. Hakka xolaning igʻvolari (hikoya) / Kiril\nМуаллифАнвар Обиджон Асар номиҲакка холанинг иғволари (ҳикоя)\nТуркумларКутубхона  Xалқлар - Ўзбек/совет адабиёти Бўлимлар - Миллий адабиёт  Муаллифлар - Анвар Обиджон  Услуб - Наср Шакл - Ҳикоялар Ёзув - Кирил\nТилЎзб Ҳажм22KBБезатишUzgen (admin@kutubxona.com) Қўшилган2012/09/27 Манбаhttp://www.ziyouz.com/index...\n1 Баҳром ҳақида иғво\n2 Икром ҳақида иғво\n3 Нодира ҳақида иғво\n4 Равшан ҳақида иғво\n5 Мўмин ҳақида иғво\n6 Алишер ҳақида иғво\n7 Зулхумор ҳақида иғво\n8 Отабек ҳақида иғво\n9 Сизнинг ҳақингизда иғво\nҲакка холанинг иғволари (ҳикоя)\nТуришини қаранг – қўли чўнтакда, оғзи қулоғида. Худди биров текинга хўрозқанд бераётгандек илжаяди. Ундан кўра, уйга кириб «Алифбе»ни титкиласанг-чи, кўчада нима бор сенга.\nБазм авжга минган паллада «ғув-в» этган товуш эшитилиб қолди. Чумчуқдек келадиган бир кесак шундоққина тумшуғимнинг ёнидан учиб ўтиб, қарсиллаганича катакнинг эшигига урилди. Товуқлар жон ҳалпида ҳар тарафга қочиб қолишди. Мен бу чоғда аллақачон терак бўйи баландликка чиқиб олган эдим.\nАввал айтмасам ҳам, энди айтаман. Унинг лақаби – «Сариқвой». Бир марта сариқвой десангиз, ғаши келади. Икки марта айтсангиз, бақириб беради. Учинчисида дунёни бошига кўтариб йиғлашга тушади.\nУмуман айтганда-ку, бунақанги ўртоққа кўзим учиб тургани йўқ. Чунки у баъзи болаларга ўхшаб шоколад ейиш ўрнига «чапа-чуп, чапа-чуп» қилиб кун бўйи оқсақич чайнайди. У билан ошначилик қилишдан менга нима фойда? Тантилиги қўзиган пайтда менга берадиган сақичини бошимга ураманми? Ҳамма биладики, биз Ҳаккалар оч қолганда ҳатто шиша синиғини ютишимиз мумкин, бироқ устига нишолда суртиб берилгандаям сақич чайнамаймиз.\nҲм... қолган гапни кейинроқ гаплашадиганга ўхшаймиз. Тариллаган товушдан сезиб турибман – дадасининг мототсиклига мингашиб Равшан келяпти. Сал чеккароқда турганим яхши. Ким билади дейсиз, балки қўлидаги милтиғи ўйинчоқ эмасдир. Тағин «пақ» эткизиб...\nМўминтой бўлса, ишкомнинг тагига ўтирволиб, бизни қувлагани-қувлаган, шақилдоқларнинг ипини тортиб «жангира-жунгур» қилгани ортиқча. Қиялаб учиб бориб, ўша шақилдоғини бир тепиб ўтай деман-у, яна у ерга тузоқ-пузоқ қўйилган бўлмасин деб ўзимни босаман.\nБоя пайт пойлаб туриб, ҳусайнидан бир дона олиб қочдим. Оҳ, оҳ, оҳ! Шираси тилни ёради денг. Қани энди биров индамаса-ю, бемалол сўритокка қўнволиб уч-тўртта шингилни бир бошдан чўқилаб чиқсанг. Қаёқда дейсиз, ана, ҳалиям «жангира-жунгур» қилиб ўтирибди. Кунда шу аҳвол.\nТунов куни Илҳомбой бир бўлак ёғлиқ патирни ушлаб олганича уйидан чиқиб, эндигина уватишни бошлаган эди, қаёқданам ҳалиги Зулхумор жиккак келиб қолса бўладими, у «нонни шунақа уватиб юрадими одам», деб укасининг кетига бир шапати тушириб қолди-ю. Илҳомбой шўрликнинг чириллаганини кўринг, менинг ҳам жигар-жигарим эзилиб кетди. Бечора бола ўшандан бери нонни уватмай ейдиган бўлиб қолди. Энди унинг ортидан юриб, барака топмаяпман.\nТағин ота-онаси Зулхуморни мақтаганларига куяйми. Илҳомбойга «яша, шоввоз», дейдиган доно йўқ. Дунёнинг ишлари чалкаш, деганлари шу-да.\nҲой, намунча кеккаясан? Бошқаларга ўзингни «аълочи» қилиб кўрсатмоқчисан шекилли? Ҳакка холанинг ҳеч нарсадан хабари йўқ деб ўйлайсан-да. Биламан, ё ўзбек тилидан, ё арифметикадан «икки»нг бор. Ҳойнаҳой, кундалик дафтарингни дадангга кўрсатмай юрган бўлсанг керак.\nНима? Оғзингизга қараб гапиринг дейсанми? Ҳу, ер юткур, ҳали ёлғончи бўлдимми сенга? Агар «икки» олган бўлсам, сиёҳдоним синиб, бурнимга сиёҳ сачрасин, деб қасам ичгин-чи.\nХўш, чўнтагингда дўмпайиб турган нарса нима? Ёнғоқми? Бошимни айлантирма, ўчирғич унақа дўмпайиб турмайди. Ёнғоқ ўйнаб юргандан кўра, «икки»нгни тузатсанг-чи, латтабош. Сен тенги болаларнинг сурати «Аълочилар тахтаси»да турибди-я! Уялгин-э!\nҚани, яхшиликча ёнғоқни буёққа чўз-чи. Чўз деяпман! Бўлмаса, «икки» олганингни дадангга айтиб бераман.\n"http://www.kutubxona.com/wiki/index.php?title=Anvar_Obidjon._Hakka_xolaning_igʻvolari_(hikoya)_/_Kiril&oldid=2226" dan olindi


Рўзалар билан чарчамаяпсизми? - 17 Мая 2019 - www.SheJoT.CoM\nГлавная » 2019 » Май » 17 » Рўзалар билан чарчамаяпсизми?\nРўзалар билан чарчамаяпсизми?\nҲар лаҳзаси раҳмат, баракот ва мағфират нурларига чўмган муборак кунлардамиз. Рамазон — ҳақиқий мўмин-мусулмон учун ўттиз кунлик байрам. Ёши катта биродарларимиз ҳол-аҳвол сўрашаётиб "Улуғ айёмларингиз муборак бўлсин!” деб қутлайдилар. Шу қутловдан ҳам Рамазон ойининг қадр-қиймати ва масъулиятини англаш қийин эмас. Шукрки, йилдан йилга рўзадорлар, ибодатга киришаётганлар карвони ортиб бормоқда. Айниқса, рўза ибодатининг тобора ёшариб бораётгани, рўзадорлар сафида ёшлар, ҳатто ёш болаларнинг кўплигидан кўнгилу кўз қувнайди. Шу ўринда ҳақли мулоҳаза ўртага чиқади: рўза ибодатига киришаётган ҳар бир мўмин бу ибодатнинг мазмун-моҳияти ва масъулиятини англаб етаётирми? Рўза холис Аллоҳ учун, руҳ ва бадан тарбияси, гуноҳлардан тийилиш ва покланиш учун фарз қилинган ибодат эканлигини биламизми?\nНеъматлар шукрини англатгувчи ибодат\nАллоҳ таоло Қуръони каримда шундай марҳамат қилади: "Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз”. ("Бақара” сураси, 183-оят). Шунингдек: "Бас, сизлардан ким бу ойда (ўз яшаш жойида) ҳозир бўлса, рўзасини тутсин”, ояти ҳам Рамазон рўзасининг фарзлигига далилдир.\nАбу Имома ал-Боҳилий розияллоҳу анҳу айтадилар: Мен Расулуллоҳ соллаллоҳу алайҳи васалламни Ҳажжатул Вадоъдаги хутбада шундай деганларини эшитганман: "Аллоҳга тақво қилинг, беш вақт намозингизни ўқинг, бир ой рўзангизни тутинг, молларингизни закотини беринг, амирларингизга итоат қилинг, Раббингизнинг жаннатига дохил бўласизлар” (Термизий ривояти).\nДемак, рўза неъматга шукр келтириш учун василадир. Чунки, рўза неъматларнинг ичида энг қадрлиси ва зарури бўлмиш ейиш, ичиш ва жимоъ қилишдан нафсни тийиш бўлиб, маълум вақт ўзини бу неъматлардан тийган киши унинг қадрига ета бошлайди. Зеро, неъматнинг қадри ундан бебаҳра бўлгандагина билинади. Бу эса, кишини неъматга шукр қилишига сабаб бўлади. Неъматга шукр қилиш ҳам ақлан ва ҳам шаръан фарздир.\nРуҳий ва жисмоний покланиш\nРўза банда ва Раббининг ўртасидаги хос ибодатдир. Аллоҳ таоло рўзага ажр бериш ёлғиз Ўзига тааллуқли эканини айтди, яъни: "Рўза Менинг учундир. Мукофотини ўзим бераман”. Чунки рўза бошқа ибодатлар каби инсон кўзи тушадиган, барча хабардор бўладиган амал эмас. Уни Аллоҳдан бошқа ҳеч ким кўра олмайди. Шу сабаб Аллоҳ таоло бу амалнинг мукофоти ёлғиз ўзига тааллуқли эканининг хабарини берди.\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам айтдилар: "Ҳар бир нарсанинг закоти бор, жасаднинг закоти рўзадир”. Маълумки, закотнинг маъноси тозалаш демакдир. Демак, рўза туфайли киши жасадини ундаги ортиқча ва зарарли моддалардан тозаласа, ахлоқини зарарли одат ва хулқлардан тозалаб олади. Чунки, аъзоларни гуноҳ ишларни қилишдан тийиш рўзанинг мақбул бўлишининг асосий шартларидандир.\n– Рўзадор, тана аъзоларини гуноҳдан тийган киши.\n– Тилини ёлғон, фаҳш ва сохта нарсалардан сақлаган киши.\n– Қорнини овқат ва ичимликлардан, фаржи (жинсий аъзоси)ни жинсий қовушишдан сақлаган киши.\n– Агар гапирса, рўзасига жароҳат етказадиган сўзни сўзламайди.\n– Агар бирор ишни бажарса, рўзасини бузадиган ишни бажармайди.\n– Сўзларининг барчаси манфаатли ва яроқли бўлади.\n– Шунингдек, бажарган барча ишидан шундай бир ҳид таралсинки, суҳбатдоши унинг ҳидидан баҳраманд бўлсин.\n– Рўзадор билан ким бирга ўтирса, унинг суҳбатидан манфаат олсин.\n– Ўтирган киши сохта, ёлғон, бузуқлик ва зулмдан омонда бўлсин.\n– Мана шу фақат овқат ва ичимликни ўзидангина тийилинмаган ҳақиқий рўзадир.\n– Рўза аъзоларни гуноҳдан тийилишидир.\n– Қорин овқат ва ичимликдан тийилишидир.\n– Овқат ва ичимлик рўзани очиб, бузгани каби гуноҳлар ҳам унинг савобидан маҳрум қилиб, мевасини айнитади. Оқибатда рўза тутмаганлар қаторига қўшиб қўяди.\nСаломатлик учун фойдалари\nТиббий-илмий изланишлар натижасида рўзанинг турли жисмий ва руҳий касалликлардан ҳимоя қилиш, уларнинг олдини олишда фойдаси борлиги маълум бўлди. Масалан;\n– рўза инсондаги касалликларга қарши иммунитетни кучайтиради;\n– рўза тутган одамда семизликка қарши монелик пайдо бўлади;\n– рўза буйракда тошлар йиғилишидан сақлайди;\n– рўза инсон жисмини ва уни тўқималарида тўпланиб қоладиган турли заҳарли моддаларни тозалашга ёрдам беради. Озиқ-овқат, дори-дармон ва ҳаво орқали инсон жисмига кўплаб заҳарли моддалар кириб қолади. Ана шу моддалар фақат рўза орқали чиқиб кетади.\n– семизликдан келиб чиқадиган қон томирларнинг торайиши, қон босимининг ортиши ва юрак касалликларини даволашда;\n– қон айланишига оид касалликларни даволашда;\n– бўғинларнинг сурункали шишини даволашда фойдалилиги аниқланган.\nШаҳарда ижарада яшайдиган синглиси ойлик маошининг ярмидан кўпини ижара ҳақига тўлаб, болаларига тансиқ егулик едиролмайди. Ака отасининг хотирасига ифторлик қилиб, дастурхонни ноз-неъматлар билан тўлдирди. Йўл кирага пул тополмай отасининг хотираси учун қилинган эҳсонга бора олмагани учун синглисидан ёзғириб, ранжиди…\n"Фалончининг ўғиллари ҳар ёзда онасини санаторияда даволанишга жўнатар экан. Менга ўхшаб оёқлари оғрирди, "Болаларим барака топишсин, санаторияга кетма- кет уч йил даволангандим, кўрмагандай бўлиб кетдим” деди. Қанийди, мен ҳам шу дарддан халос бўлсам-а…” дейди она бояқиш ўғлининг оғзига умидвор термулиб. Ўғилнинг қулоқларига гап кирмайди; ифторлик дастурхони ёзиб, унга номдор аҳли илмларни даъват қилиш ҳаракатида юрибди…\nҚўшниси жўжабирдек жон. Тўрт бола, эр-хотин кафтдеккина томорқадан оладиган даромаду, уч-тўрт қўй-қўзи, сигир-бузоқ боқиб тирикчилик қилади. Аёл саратон хасталиги билан оғриган. Дори-дармони, кимёвий муолажаси фалон пул. Бояқиш болаларини ўйлаб ҳар доим ҳам даволанишга пул ажратолмайди. Бадавлат қўшни рўзадор. Бир неча марта ифторликлар уюштирди. Савоб излади. Аслида унга муштоқ савоб бир девор нарида эди…\nПисмадончибой, эртага ифторлик қиляпмиз, ўтинг-а?\nХўп, ака, соат неччида?!…\nИмкон қадар рўзанинг маънавий-моддий фойдалари ҳақида маълумотлар беришга ҳаракат қилдик. Энди ўзимизни бир тафтиш қилсак, замондош. Биз қандай рўзадормиз? Ниятимиз ва амалимиз билан ибодатимизга футур етказиб қўймаяпмизми? Рўзани холис Аллоҳ учун, Унинг мукофотидан умид қилиб тутяпмизми? Ўрганиб қолган тилимиз ғийбатга кетиб очу ташналик билан кунни ўтказмаяпмизми? Уйқусизлик, очлик ва чанқоқлик машаққати сабабли қош-қовоғимизни ўйиб, баджаҳл, ҳорғин ҳолатда юриб рўзага иддао қилмаяпмизми? Муборак Рамазон ойида таниш-билишлар билан учрашиб қолганда, ижтимоий тармоқларда мулоқотда бўлганимизда бир-биримиздан "Рўзалар билан чарчамаяпсизми?” деб ҳол сўраймиз. Рамазонга, рўзага маломат қилинаётгандек эмасмикан бу меҳрибончилигимиз? Ифторлик қилиш иддаоси билан болаларимизнинг ризқидан қиймаяпмизми? Савобни узоқдан излаб, шундоқ ёнгинамизда турган икки дунёимизни обод қилишга етгулик савобдан бебаҳра қолмаяпмизми? Ҳар куни саҳарликда "Холис Аллоҳ учун Рамазон ойи рўзасини субҳдан то кун ботгунгача тутмоқни ният қилдим. Аллоҳ Буюкдир!” дея тилда ният қилиб, амалимиз билан уни инкор қилмаяпмизми? Рўза ибодатини урф, парҳез ва яна аллақандай "авторитет”лар учун тутишга ўзимизни мажбурламаяпмизми? Мулоҳаза қилинг, замондош, рўзадан мақсад — тақво. Очу яланғочлар, муҳтожу мискинлар ҳолини ҳис этиш билан неъматларга шукрона айтиш ва иймон лаззати, ибодат ҳаловатидан баҳрамандлик билан Аллоҳга яқин бўлишдир рўзанинг асл моҳияти. Биз уни қандай тушуняпмиз ва нечоғли адо эта оляпмиз?\nҚалби ва Раббининг ҳузурида юзи ёруғларга Рамазон ҳаловати бардавом бўлсин! Рўзанинг иймоний лаззати икки дунёда сизни тарк этмасин!\nКатегория: DINIY MARUZALAR / ISLOMIY HIKOYALAR / MARUZALAR / ИСЛОМИЙ МАРУЗАЛАР / ДИНИЙ ХИКОЯЛАР | Просмотров: 39 | Добавил: iphone | Рейтинг: 0.0/0


16:14 / 27.03.2017\nАҚШнинг Индиана штатидаги Эвансвилл шаҳрида жойлашган «Макдоналдс»да тармоқда 44 йил давомида ишлаган ходим шарафига байрам уюштирилди.\n94 ёшли Лорейн Маурер тармоққа 1973 йилда ишга келган бўлиб, ўшанда уйда ўтириш учун ҳали жуда ҳам ёш экани ҳақида ўйлаган.\nТез овқатланиш шохобчаси эгаларининг сўзларига кўра, бир ҳафтада икки марта ишга чиқувчи Лорейнда кўплаб доимий мижозлар бўлиб, улар атайин аёл билан кўришиш учун келишади. Кекса ёшли ходим нафақат уларни, балки уларнинг фарзандлари ҳамда набиралари ҳам яхши танийди.\nМаурернинг ўзида эса тўртта фарзанд, олтита набира ва еттита эвара бор, бироқ унинг сўзларига кўра, ўз харидорлари билан муносабатлар жуда муҳим, сабаби улар аёл 1980 йилда турмуш ўртоғини йўқотганидан сўнг уни анча қўллаб-қувватлашган.\n“Мижозларим менинг ҳаётимда катта ўрин тутади. Улар билан кўп саёҳат қилдим. Улар шунчаки харидорлар эмас, балки дўстлардир”, - дейди Лорейн Маурер.\nЛорейннинг ўзи ҳам фастфудни жуда яхши кўради. Унинг «Макдоналдс»даги энг ёқтирган таоми – балиқли сендвич.\nХабарларга кўра, аёл ҳар қишда нафақага чиқиш ҳақида ўйлайди, бироқ барибир ишидан воз кеча олмайди.


Kutubxona - Agata Kristi. Tikuvchining xatosi (hikoya) / Kiril\nSiz shu sahifadasiz: Agata Kristi. Tikuvchining xatosi (hikoya) / Kiril\nМуаллиф Агата Кристи\nАсар номи Тикувчининг хатоси (ҳикоя)\n- Жаҳон/Британия адабиёти\nТаржимон Муҳаббат Исмоилова (Инглиз тилидан)\nТикувчининг хатоси (ҳикоя)\nМисс Политт эшик ҳалқасини ушлаб, аста тақиллатди. Андиша қилиб бир оз кутиб турди-да, яна тақиллатди. Қўлтиғига қисиб олган тугунчаси тушиб кетаёзди, лекин мисс Политт уни базўр ушлаб қолди. Бу тугунчада миссис Спенлоунинг кийиб кўриш учун тайёрланган кўйлаги бор эди. Мисс Политтнинг чап қўлида эса тикувчиларнинг ўлчагичи, игнаю тўғнағичлар қадаладиган ёстиқча ва каттакон қайчи солинган қора сумкачаси ҳам бор эди. Мисс Политт баланд бўйли, қотмадан келган, қирра бурунли, лаблари қимтилган ва сийрак сочлари оқара бошлаган аёл эди. Бир оз кутиб тургач, у яна учинчи маротаба эшик ҳалқасини тақиллатди. Кўча томондан уйга юзлари қизариб кетган хушчақчақ мисс Xартнелл яқинлашаркан, қўнғироқдек овозда мисс Политт билан:\n– Xайрли кун, мисс Политт! – дея саломлашди.\n– Xайрли кун, мисс Xартнелл! Кечирасиз, мисс Спенлоу уйдамикин, мабодо, сиз билмайсизми? – у сўзларни чиройли қилиб, худди киборлардек талаффуз билан паст овозда гапирди. У ёшлигида бир оқсуяк хонимнинг хизматида бўлган эди.\n– Xабарим йўқ, – жавоб берди мисс Xартнелл.\nМисс Xартнелл ўз эшигини очгач, мисс Политтга яқин келди-да:\n– Гледис ҳам жавоб бермаяптими? – дея сўради.– Айтганча, бугун пайшанба-ку, унинг дам олиш куни! Балки, миссис Спенлоу ухлаб қолгандир? Сиз эшикни жуда секин тақиллатган бўлсангиз керак-да.\n– Бўлмаган гап! – унинг гапини бўлди мисс Xартнелл.– У ҳеч қаёққа кетмаган. У ҳолда мен уни йўлда учратган бўлардим. Ҳозир кўрамиз: бу ерда бирорта тирик жон борми ўзи.\n– Лекин, – кейинчалик гапириб юрди мисс Xартнелл, – мен ўзимни йўқотиб қўймадим. Аммо анави қилтириқ Политт эса шунақанги қўрқиб кетдики, ҳатто нима қилишни ҳам билмай қолди. «Шовқин солманг! – дедим мен унга.– Сиз шу ерда кутиб туринг, мен бориб полицияни чақириб келаман». У эса бир ўзи қолишга қўрқишини айтиб, нималардир деб минғирлади, мен бўлсам унга қулоқ ҳам солиб ўтирмадим. Бундай одамлар билан қаттиқроқ гаплашиш керак. Мен ҳали кетишга ҳам улгурмагандим, кўча бошида мистер Спенлоу кўриниб қолди. – Ҳикоясининг шу ерига келганда мисс Xартнелл уни ҳаяжон билан тинглаётганлар: «Вой, худо! Xўш, у нима қилди?» деб сўрашларини кутиб, бир оз жим турди-да, яна давом этди: – Тўғрисини айцам, у менга бошиданоқ шубҳали туюлди. У жуда хотиржам, биласизми, ҳаддан ташқари хотиржам эди. Xудди ҳеч нарса бўлмагандек. Нима десангиз денг-у, лекин бу ғайритабиий эди.\nЖиноят маълум бўлгандан сўнг орадан ярим соат ўтгач, полиция мисс Марпл билан учрашди. Уникига маҳаллий констебел мистер Полк кириб келди. Унинг қўлида ёндафтари бор эди ва у маъноли қилиб ёндафтарига уриб қўйди.\n– Xоним, бир-иккита саволимга жавоб берсангиз, дегандим.\nКонстебел унинг бу жавобидан балиқ дўкончасида тарқатувчи бўлиб ишлайдиган болакайнинг янгиликни ҳаммага тарқатишга улгурганига амин бўлди. Унинг суҳбатдоши миссис Спенлоунинг ўз хонасида ётганлигини, уни, маълум бўлишича, балки ингичка камар билан бўғиб ўлдиришганини, лекин жиноят содир бўлган жойда ҳеч нарса топилмаганини ва яна бошқа нарсалар ҳақида аллақачон билишга улгурганди. Констебел бу «она сути оғзидан кетмаган Фред»- дан аччиғи чиқа бошлаган эди, мисс Марпл унинг гапини бўлди:\nКонстебел ҳайратланиб ўз мундирига қараб қўйди.\n– Э-ҳа... биласизми, бу ҳақда нима дейишади? Тўғнағич топиб олиш – бу бахт топиб олиш дегани.\n– Шундай денг... – деб қўйди констебел ва мўйловининг учини бураб қўйди. – Мистер Спенлоунинг яна айтишича, у учдан ўн дақиқа ўтганда сизнинг олдингизга келган. Лекин у келганда, хизматкорингиз сизни уйда йўқ деган.\n– Ҳа... – деб қўйди констебел Полк.\n– Ва сиз бу «кимдир»ни мистер Спенлоу деб ўйлаяпсиз, шундайми? – деди мисс Марпл.\nПолиция бошлиғи полковник Мелчетт инспектор Слекни чақиртирди.\n– Йўқ-да. Баъзи бировлар бирор нарсага уриниб кўришга ҳам қодир эмаслар. У менга хотини унинг жонини ҳиқилдоғига келтириб юборганга ўхшаб кўринаяпти. Xотинининг хаёли доимо бирор нарса билан банд бўлар экан – гоҳ ёга, гоҳ эса бир нарса. Охир-оқибат, эри ундан қутулишга аҳд қилган. Ҳамма нарсани ипидан-игнасигача ўйлаб чиққан.\n– Сиз скептик–шуҳратпарасциз, Слек, – деди полковник. – Айт-ганча, мисс Марпл билан бир гаплашиб кўрмайсизми? У жуда ҳам ақлли аёл.\nСлек бутунлай бошқа нарса тўғрисида гап бошлади:\n– Сер, мен сиздан яна бир нарса тўғрисида сўрамоқчи эдим. Ўлган аёл ёшлигида сер Роберт Аберкромби уйида хизмат қилган экан. Ўша пайтда унинг уйидан бутун бир бойликка тенг қимматбаҳо тошлар йўқолган, ўғриларни эса топиша олмаган эди. Сиз нима деб ўйлайсиз, унинг бунга алоқаси йўқмикин? Яна бу Спенлоу ҳам тайини йўқ, бир тийинга қиммат заргарлардан – у олибсотар ёки шунчаки бир қаллоб бўлиши мумкин.\nМисс Марпл инспектор Слекни полковник Мелчетт юборганини билгандан сўнг, жуда ҳам илиқ кутиб олди.\n– Бу суҳбатимиз сўроқ ёки расмий суҳбат эмас, – инспектор Слек гап оҳангини ўзгартиришга ҳаракат қилди. – Шунчаки, бир дилдан гаплашиб олсак, дегандим.\n– Xудди шундай. Бундан ташқари, бу ишни бажариш унинг учун унчалик қийин бўлмаган: хотинини бўғиб ўлдириб, орқа эшик орқали ҳовлидан меникига келиш, менинг бор-йўқлигимни сўраш, мен унга қўнғироқ қилиб чақирганимни айтиш ва уйига қайтиб кириш, гўёки хотинини унинг йўқлигида ўлдириб кетишгандек.\n– Агар молиявий шароитни ҳисобга оладиган бўлсак, – гап бошлади Слек, – айниқса, уларнинг охирги пайтларда бир-бирларига муносабатлари яхши бўлмаганлигини ҳисобга оладиган бўлсак...\n– Бўлмаган гап, улар бир-бирлари билан жуда яхши эдилар, – мисс Марпл унинг гапини бўлди. – Агар улар хафалашиб қолишган бўлганда, бундан ҳамма аллақачон хабар топган бўларди: уларнинг хизматкори Гледис Брент буни бутун маҳаллага ёйиб чиққан бўларди.\n– Xизматкор буни билмаган ҳам бўлиши мумкин...– ўзи ҳам ишонқирамай, эътироз билдирди инспектор, лекин мисс Марпл унга қараб кинояли кулимсираб қўйди ва давом этди:\n– Лекин бошқа бир гуруҳ одамлар ҳам борки, улар Тед Жерарддан гумон қилишяпти. У жуда ҳам келишган йигит. Афсуски, бундай тоифа одамлар атрофдагиларнинг эътиборини ҳаддан ортиқ ўзига тортади, ҳаттоки чегарадан ҳам чиқиб кетишади. Масалан, ўзимизнинг охирги капелланимизни олайлик – у ҳаммани ўзига ром қилиб қўярди. Қизларнинг ҳаммаси черковга боришни бошлашди – эрталаб ҳам, кечқурун ҳам. Ёши катта аёллар эса черковнинг ҳар хил хайрия аксияларида қатнаша бошладилар. Унга яна қандайдилар шиппаклар ҳам тикиб олиб келишдими-ей... Бечора роса хижолат бўларди... Тўхтанг. Мен нима ҳақида гапираётгандим? Айтганча, Тед Жерард ҳақида эди... Унинг тўғрисида ҳар хил миш-мишлар юрарди. У миссис Спенлоунинг уйига тез-тез келиб турарди. Миссис Спенлоу менга Теднинг қандайдир сектага... Оксфорд гуруҳи эди шекилли, аъзо бўлганлигини айтганди. Бу секта аъзолари ҳаммаси худога ишонган ва ўз эътиқодларига содиқ бўлган, миссис Спенлоу бунга жуда қизиқарди. Тедни у ерга, албатта, фақатгина диний қарашлари олиб келганига мен ишонаман, лекин одамларнинг қанақалигини ўзингиз яхши биласиз-ку.... Кўпчилик миссис Спенлоу у йигитни деб эс-ҳушини йўқотиб қўйиб, унга жуда катта пул қарз берганлигига ишонади. Бундан ташқари уни ўша куни вокзалда соат иккию йигирма еттида келадиган поездда кўрганлар ҳам бор. Унинг учун вагоннинг бошқа томонидан тушиб, йўлни кесиб ўтгач, девордан сакраб ўтиш, сўнг эса буталарнинг у томонига ўтиш ҳеч ҳам қийин эмас эди. Агар шундай бўлса – у Спенлоуларнинг уйигача кўринмай пусиб бориши мумкин эди. Xа, айтганча ҳамма миссис Спенлоунинг кийган кийимидан ҳайратланяпти.\n– Йўқ, йўқ, мистер Спенлоу рашк нималигини билмайди! Агар хотини игналар санчиладиган ёстиқчага бирорта хатчани қадаб, ундан қочиб кецагина у бирор нарсани сезган бўлармиди. – Мисс Марпл Слекка тикилиб қаради ва унга аёлнинг гапларида қандайдир тушунарсиз шама бордек туюлди.– Инспектор, бирорта из топдингизми?\n– Балки сизга констебел Полк ёрдам берар, – секингина деди мисс Марпл. – Жиноят содир бўлган жойга у биринчи бўлиб борган.\n– Мен ғарб томонда айвонча қуришни режалаштираётгандим, – заҳархандалик билан деди мистер Спенлоу. – Атиргулми ёки глициниялар билан атрофини ўраб.... Ва яна битта гул бор, оппоқ, гулбарг-лари ёйилиб туради, афсуски, ҳозир номини эслай олмаяпман...\nМисс Марпл мистер Спенлоуни қўлида рўйхат билан ёлғиз қолдириб, ўз хонасига қараб кетди. У ерда қоғозга қандайдир кўйлакни ўраб, уйдан чиқди ва почта томонга қараб жадал йўл олди. Тикувчи Политт почта жойлашган бинонинг иккинчи қаватида яшар эди. Лекин мисс Марпл у ерга бирданига кирмади. Соат роппа-роса икки ярим эди, дарвоза олдида Мач Бенхемдан келган автобус тўхтади. Ичкаридан почта ходимаси кўплаб тугунлар, қутилар, халталар билан – ўзининг асосий ишидан ташқари у яна ширинликлар, арзон китобчалар ва болалар ўйинчоқлари билан ҳам савдо қиларди, – чиқиб келди. Миссис Блейд қайтиб келгандан кейингина мисс Марпл юқорига кўтарилди, эшикни тақиллатиб, тикувчи билан учрашди ва ундан ушбу кўйлакни агар иложи бўлса замонавийроқ қилиб қайта тикиб беришни сўради. Мисс Политт ҳаракат қилиб кўришга ваъда берди.\n– Тўғрисини айцам, сизни безовта қилиш менга ноқулай, жуда ҳам ноқулай. Полковник, биламан, сизнинг ишингиз бошингиздан ошиб ётибди, лекин сиз ҳар доим шундай хушмуомаласизки, шунинг учун мен инспектор Слек эмас, сизнинг олдингизга келишга қарор қилдим. Тўғрисини айцам, констебел Полкда кўнгилсизликлар бўлишини хоҳламайман. Лекин, барибир, у қотиллик бўлган жойда ҳеч нарсага тегиши керак эмас эди.\n– Xўп, майли, шундай деб фараз қилайлик. Лекин, тўғнағичнинг бунга нима алоқаси бор? Тўғри, у ҳеч нарсага тегиши керак эмасди, лекин бу тўғнағич экан-ку, аёллар ишлатадиган оддийгина тўғнағич.\n– Ҳа-ҳа, ҳаммаси очиқ-ойдин кўриниб турибди. Миссис Спенлоу халатда эди, чунки у янги кўйлагини кийиб кўришга тайёрланиб турганди. Мисс Политт унга яна бирор нарсани ўлчаб кўриш кераклигини айтган бўлса керак – бўйнига ўлчагични ташлаган – учини айлантириб бурашгина қолган. Мен суриштириб кўрдим, бу унчалик қийин эмас экан... Шундан сўнг мисс Политт хотиржамгина таш-қарига чиққан, эшикни ёпган ва худди эндигина келгандек эшикни тақиллата бошлаган. Лекин бу тўғнағич унинг миссис Спенлоунинг уйига аллақачон кириб, чиққанини тасдиқлайди.\n– Менинг тушунишимча, бу жиноятнинг илдизи жуда чуқур. Биласизми, менинг иккита амакиваччам бўларди – Энтони ва Гордон. Энтони нимага қўл урса доим омади келарди, бечора Гордоннинг эса ҳеч иши юришмасди: гоҳ пойгада отининг оёғи синарди, гоҳ биржада аксияларнинг, гоҳида ер участкаларининг нархи тушиб кетарди... Менимча, ўша ўғирликда бу икки аёлнинг ҳам қўли бўлса керак. Xизматкор ва ошпазнинг. Ўша пайтда битта нарсани охиригача ҳал қилишмаган: ошпаз аёл боғбонга турмушга чиқибди, гул дўкони сотиб олиш учун пулни улар қаердан олишган? Жавоб оддий – бу унинг ўғирликдан тушган пуллардан ҳиссаси эди. Ҳа, менимча «ўғирликдан тушган пуллар» десак жуда тўғри бўлади. Шундан кейин у нимага қўл урса ҳамма ерда омади чопаверади. «Пул пулни чақиради», деган гап худди унга қарата айтилгандек. Лекин иккинчи аёл эса жуда ҳам омадсиз бўлиб чиқади: охири бориб-бориб у оддийгина тикувчи бўлиб қолади. Улар учрашиб қолишади. Бошида ҳаммаси сип-силлиқ эди, лекин кейин бу йигитча – Тед Жерард пайдо бўлади. Менимча, миссис Спенлоу олдинлари ҳам виждони қийналган, ахир у жуда таъсирчан ва художўй бўлган-ку. Тед албатта миссис Спенлоунинг «ўз гуноҳларини бўйнига олишини, худо олдида юзини ёруғ қилиб олишини» талаб қилиб туриб олади. Билишимча, Тед уни кўндирган ҳам бўлса керак. Лекин мисс Политт эса қамоққа тушишни ҳеч ҳам истамайди ва айбини бўйнига олишга қаршилик қилишга қарор қилади.У ҳар доим ҳам жоҳил ва номуссиз бўлган бўлса керак. Агар виждонли ва тентак мистер Спенлоуни ушбу жиноятда айбдор қилишса, бу аёл пинагини ҳам бузмаган бўларди.\n–Ҳа, – гап бошлади полковник. – Буни текшириб кўрсак бўлади. Мисс Политт ҳақиқатан ҳам ўша уйда хизматкор бўлиб ишлаганлигини аниқлашимиз мумкин, лекин ...\n– Бунинг қийин жойи йўқ, – мисс Марпл уни тинчитди. – У ҳамма нарсани дарров бўйнига олади. Ва яна менда унинг ўша ўлчагичи бор. Мен уни ... ўғирлаб олдим. Биласизми, ушбу ўлчагич билан унинг жиноятини исботлаш мумкин ёки мумкин эмаслигига бу аёлнинг ақли етмайди. – Мисс Марпл уни тинчитаётгандек жилмайиб қўйди. – Ишонаверинг, ҳаммаси силлиқ битди.\n"http://www.kutubxona.com/wiki/index.php?title=Agata_Kristi._Tikuvchining_xatosi_(hikoya)_/_Kiril&oldid=12476" dan olindi


Янгиликлар / стр. 3 из 342\nПогба «Реал»нинг асосий трансфер мақсадларидан бири\n«Реал» «Манчестер Юнайтед» яримҳимоячиси Поль Погбага асосий трансфер мақсадларидан бири сифатида қарамоқда.\nThe Sun маълумотига кўра, Мадрид клуби 26 ёшли хавбек учун 125 млн фунт қийматидаги таклиф тайёрламоқда. Аввалроқ «қаймоқранглилар» бош мураббийи Зинедин Зидан ўз ҳамюртини жамоасида кўришни истаётгани хабар қилинганди.\nПогбанинг «қизил иблислар» билан битими 2021 йил 30 июнгача мўлжалланган. У ушбу клубда 2016 йилдан буён ўйнаб келади, жамоа таркибида бир марта Европа Лигасида ғолиб чиқди.\nПоль бу мавсум «МЮ»нинг 37та ўйинида қатнашиб, 14+10 маҳсулдорлик кўрсаткичига эришган.\n«Юнайтед» ёзги трансферлар ойнаси учун иккита энг асосий мақсадни белгилаб олди. Бу ҳақда The Independent хабар тарқатган.\nНашрга кўра, манкунианликлар «Реал» ҳимоячиси Рафаэль Варан ва «Боруссия Д» яримҳимоячиси Жейдон Санчони қўлга киритишмоқчи. Клуб раҳбарияти уларнинг иккиси ҳам 100 млн евродан кам турмаслигини англагани ҳолда бунга етарлича тадорик кўришган. Боз устига, «МЮ», зарурат туғилса, ўз трансфер рекордини янгилашга ҳам тайёр.\nТаъкидланишича, Мадриддан Варанни олиб келишнинг имкони бўлмаган тақдирда, «қизил иблислар» унинг ўрнига икки муқобил вариантни кўз остиларига олишган, булар – «Интер»дан Милан Шкриньяр ва «Барселона»дан Самюэль Умтити номзодларидир.\nҚўшимча қилинишича, манкунианликлар қизиқиш доирасида «Кристал Пэлас ҳимоячиси Аарон Ван-Биссака ва «Челси» ҳужумчиси Каллум Ҳадсон-Одои ҳам бор.\nЭслатиб ўтамиз, кеча, 28 март куни «Юнайтед» бош мураббий Оле-Гуннар Сульшер билан уч йиллик битим тузганди. Кейинроқ норвег мутахассиси бу лавозимнинг собиқ эгаси Жозе Моуриньодан икки баробар кам маош олиши маълум қилинди.\nАнглия Премьер-лигаси вакиллари футбол ўйинларини бошқа давлатларда кўрсатиш ҳуқуқини сотганликларини маълум қилишди.\nThe Telegraph нашрининг хабарига кўра, ўйинларни ҳорижда намойиш қилиш ҳуқуқини сотиб олган корхонанинг улуши 25 фоизга ошган. Бу қиймат 4 миллиард фунт стерлингни ташкил қилади.\nМаълум бўлишича, "Манчестер Юнайтед", "Манчестер Сити", "Ливерпуль", "Тоттенхэм", "Челси" ва "Арсенал" жамоалари телетрансляциядан тушадиган пулларнинг механизмини қайта кўриб чиқишган. Энди улар мусобақа жадвалидаги ўринларига қараб белгилаб боришади. Авваллари фойда ҳаммага бир хил тақсимланар эди.\nЭнди бўлса, ТОП-6 даги жамоалар бошқаларга қараганда 75 миллион фунт кўпроқ фойда олишади. Чемпион бўлган клубга яна қўшимча 24 миллион фунт беришади.\n«Барселона» Маркус Рэшфордни қўлга киритиш учун «Манчестер Юнайтед»га ўз ҳужумчилари Малком ёки Филипе Коутиньони таклиф этиши мумкин, деб хабар беради Mundo Deportivo.\nХабарда айтилишича, «МЮ» ёш ҳужумчисини қўйиб юборишга рози бўлмаслиги тайин, аммо эвазига «Барса»нинг юқорида келтирилган икки футболчисидан бири таклиф этилган тақдирда манкунианликлар фикрини ўзгартириши эҳтимол. «Юнайтед»ни айниқса Коутиньо бефарқ қолдирмаслиги аниқ. У «Ливерпуль»даги фаолияти давомида АПЛдаги энг яхши футболчилардан бири бўлганди.\nТахмин қилинишича, агар Рэшфорд Каталонияга, Коутиньо эса Манчестерга йўл олса, у ҳолда «қизил иблислар» «Барса»га қўшимча пул тўлашига тўғри келади. Чунки 26 ёшли бразилияликнинг трансфер қиймати 21 ёшли англияликдан юқорироқ экани айтилмоқда.\nШунингдек, Goal нашри тарқатган хабарга кўра, «Барселона» аввалроқ «МЮ»нинг қизиқиш доирасида экани маълум қилинган ҳимоячи Самюэль Умтити билан хайрлашишга тайёр. Клуб уни 70-90 млн евро атрофида сотиб юборишга қарши эмас, боиси ҳозир Испания чемпионига «Аякс»дан ҳимоячи Маттейс де Лигтни сотиб олиш учун пул керак. Қолаверса, де Лигтга таркибдан жой ажратиш ҳам лозим бўлади.\nҚўшимча қилинишича, «кўк-анорранглилар» Умтити ўтган йили кузда жароҳат олганида операцияни рад этганидан норози бўлишган. 25 ёшли ҳимоячи икки ойдан ортиқроқ вақтни консерватив йўл билан даволанишга сарфлаганди. Унга «Манчестер Юнайтед»дан ташқари «Арсенал» ҳам қизиқиш билдирмоқда.\n«Манчестер Юнайтед» яримҳимоячиси Поль Погбанинг агенти Мино Райола мижозининг молиявий талаблари ҳақида «Реал»ни хабардор қилди, деб маълум қилди Tuttosport.\nМанба маълумотига кўра, 26 ёшли хавбек Мадридда йилига 16 млн евро маош олишни хоҳламоқда.\nАгар Погбанинг бу талаби «қироллик клуби» томонидан қондирилса ва «МЮ» уни қўйиб юборишга рози бўлса, у ҳолда Поль «Реал»нинг энг кўп маош олувчи футболчисига айланади.\nАйни вақтда «қаймоқранглилар» аъзолари орасида энг кўп маош Гарет Бэйлга тўланади - унинг йиллик маоши миқдори 14 миллион еврога тенг. Кейинги ўринларда Серхио Рамос (11 миллион евро), Карим Бензема ва Лука Модрич (10 миллион евродан) жойлашган.\nПогбанинг «Юнайтед»даги ҳозирги маоши йилига 10 млн еврога тенг. Шартномаси эса 2021 йилгача мўлжалланган.\nЭслатиб ўтамиз, аввалроқ «ПСЖ» ҳужумчиси Килиан Мбаппе ҳам «Реал»га шунга ўхшаш шарт қўйгани, у йилига 15 млн евро сўраётгани хабар қилинганди.\n«Манчестер Юнайтед» собиқ бош мураббийи Луи ван Гал клубни ўзидан кейин бошқарган Жозе Моуриньо ва бу лавозимнинг ҳозирги эгаси Оле-Гуннар Сульшернинг фаолияти ҳақидаги мулоҳазалари билан бўлишди.\n«Мендан кейин келган мураббий [Моуриньо] услубни «автобус қўй ва қарши ҳужумларда ўйна» тактикасига алмаштирди. Ҳозирги мураббий ҳам автобус қўйиб, қарши ҳужумда ўйнаяпти. Сульшер ва Моуриньо орасидаги асосий фарқ – Сульшер ғалаба қозонмоқда.\nҲозир бу клубда эмасман, бироқ ўзгаришлар сезилмоқда. Жамоадаги муҳит яхшиланган кўринади. Қолаверса, Сульшер Погбанинг позициясини ўзгартириб, уни ҳақиқатан ҳам ўзи муҳим роль ўйнай оладиган жойга қўйди.\n«МЮ» ҳозир Фергюсон давридагидек футбол кўрсатяпти, деб айтмаган бўлардим. Жамоа қарши ҳужумларга асосланган ҳимоявий услубда ўйнаяпти. Агар бу сизга ёқаётган бўлса, марҳамат. Агар клубнинг ҳозирги ўйин услуби менинг давримдаги зерикарли ва ҳужумкор футболдан кўра жозибалироқ деб ҳисобласангиз, қаршилигим йўқ. Аммо мен бундай деб ҳисобламайман.\nСульшер охирги иккита ўйинда ютқазди ва вазиятга ечим топиши керак. «Манчестер Юнайтед» ЕЧЛга йўлланма олиши жуда муҳим. Шу билан бирга, клуб Чемпионлар лигасида ғолиб чиқиши ҳам мумкин. Чунки ҳимоядан ўйнамоқда. Бу жамоани енгиш жуда қийин ва сизга ёқадими-йўқми, бу – Моуриньонинг меҳнати самараси», – деди ван Гал BBC мухбири билан суҳбатда.\nЭслатиб ўтамиз, нидерланд мутахассиси 2014-2016 йилларда тўлиқ икки мавсум манкунианликларни бошқариб, бир маротаба Англия кубогида ғолиб чиққанди.\n«Юнайтед» клуби ва бош мураббий вазифасини бажариб келувчи Оле-Гуннар Сульшер билан доимий шартнома имзолаш бўйича бўлган музокаралар ҳақида кўпроқ маълумот пайдо бўлди.\nDaily Mail нашрининг маълумотига кўра, 46 ёшли мутахассис ушбу ҳафтанинг ўзидаёқ доимий бош мураббий этиб тайинлашини мумкин.\nСульшер «Манчестер Юнайтед» клубида Моуриньонинг декабрь ойида истеъфога чиқарилганидан кейин вазифасини бажарувчи этиб тайинланган эди. Унинг қўл остида жамоа барча мусобақаларда 19 та ўйиннинг 14 тасида ғалаба қозонди.\nБундан аввал «Мольде» клуби Сульшернинг мавсум якунига қадар Норвегияга қайтиши кераклигини хабар қилган эди.\nУмтити «Юнайтед» аъзосига айланиши мумкин\n«Барселона» ҳимоячиси Самюэль Умтити ёзда «Манчестер Юнайтед» аъзосига айланиши мумкин, деб маълум қилди Daily Mail.\nХабарда айтилишича, «МЮ» ҳимоя чизиғини кучайтириш устида бош қотирмоқда. Шу билан бир пайтда, «Барса» «Аякс» ҳимоячиси Маттейс де Лигт трансфери бўйича музокаралар ўтказяпти. Агар де Лигт ёзда Каталонияга келса, у ҳолда аввалроқ тиззасидан жароҳат олиб, анча вақт майдондан четда қолган Умтити «кўк-анорранглилар»нинг захира футболчисига айланиши мумкин. У бу мавсумда «Барса»нинг 10та ўйинида қатнаша олди, холос.\n25 ёшли французнинг шартномаси 2023 йил ёзигача мўлжалланган. Унга «Арсенал» ҳам бефарқ эмаслиги ҳақида маълумот бор.\nПогба: Муаммо нимада эди?\nПоль Погба декабрь ойида бош мураббий Жозе Моуриньонинг истеъфосига жамоа футболчиларининг таъсири бўлмаганини таъкидлади. Эслатиб ўтамиз, у португалиялик мураббий билан муносабатлари энг зиддиятли ўйинчилардан бири саналарди.\n«Муаммо нимада эди? Биз ғалаба қозонмай қўйгандик. Шунинг учун ҳам улар бош мураббийни ўзгартиришга қарор қилишди. Натижа – энг муҳим омил.\nАгар ғалабаларга эришиб, яхши натижалар кўрсатганимизда эса мураббий ўз лавозимида қолган бўларди. Бор гап шу», – деган Погбанинг сўзларини келтирмоқда Mirror.\nМаълумот учун, Оле-Гуннар Сульшер жамоа бошқарувига келгач, франциялик хавбек АПЛда 8та гол муаллифи бўлди. Чемпионат стартидан Моуриньонинг истеъфосига қадар деярли тўрт ой давомида учта гол билан кифояланган эди.\nCopyright © 2012 — 2019 Uzbek Reds


Соғлиқни сақлаш вазирлиги тўйхонада овқатдан заҳарланганларнинг ҳолати бўйича аниқ маълумотларни келтирди - zarnews.uz\nАввалроқ Самарқанд шаҳридаги тўйхонада одамларнинг овқатдан оммавий заҳарланиши бўйича хабар берган эдик. Вилоят соғлиқни сақлаш бошқармаси мазкур ҳолатни ўрганиб, қуйидагиларни маълум қилади.\nВилоят юқумли касалликлар шифохонасига жорий йил 16 сентябрь куни соат 16:10 дан соат 18:30 га қадар турли хонадонларда яшовчи етти нафар фуқаро бир хил клиник белгилар (кўнгил айниш, қайт қилиш, бош оғриғи, қорин соҳасида оғриқ, 4-5 марта ич кетиш, тана ҳароратининг юқорилиги, ҳолсизлик) билан мурожаат қилишган.\nЎтказилган тезкор эпидемиологик суриштурувларда барча беморлар 14 сентябрь куни кечки вақтда Регистон кўчасида жойлашган “Мўъжиза” ресторанида ўтказилган тўйда иштирок этиб, тўйдан сўнг ортиб қолган гўшт ҳамда айрим озиқ-овқат маҳсулотларини уйларига олиб кетишган. Улар бу таомларни хонадонларида тўйнинг эртаси куни, яъни жорий йил 15 сентябрь куни тушликда ва кечки овқатда истеъмол қилишган.\nАйни пайтга қадар вилоят юқумли касалликлар шифохонасига 17 нафар бемор мурожаат қилган. Уларга овқат токсикоинфекциясининг енгил ва ўрта оғир даражаси ташхиси қўйилиб, 11 нафар бемор ётиб даволанаяпти, аҳволи яхши. Қолган 6 нафарининг аҳволи яхшилангач, уйига рухсат берилган.